Олийгоҳлар раҳбарлари ва педагоглари қандай қилиб малака оширади?\n23:20 / 02.11.2017\nОлий ва ўрта махсус таълим вазирининг буйруқлари билан олий таълим муассасаларининг раҳбар ва педагог кадрларини қайта тайёрлаш ва малакасини ошириш соҳасида 3 та ҳужжат тасдиқланди. Бу ҳақда Norma.uz хабар бермоқда.\nОлий таълим муассасаларининг раҳбар ва педагог кадрларини масофадан ўқитиш таълим усуллари орқали қайта тайёрлаш ва уларнинг малакасини ошириш курсларини ташкил этиш ва ўтказиш тартиби тўғрисидаги низом (2017 йил 23 октябрь) — шулар жумласидан.\nОТМнинг раҳбар ва педагог кадрларини масофадан ўқитиш таълим усуллари орқали қайта тайёрлаш ва уларнинг малакасини ошириш Олий таълим муассасаларининг раҳбар ва педагог кадрларини қайта тайёрлаш ва уларнинг малакасини ошириш курслари тўғрисидаги низомда (20.08.2015 йилдаги ВМҚ-242-сонли қарорга 1-илова билан тасдиқланган) назарда тутилган ҳолларда ўтказилади.\nМасофавий курсларда ўқиш давомийлиги 3 ойдан ошмаслиги лозим.\nМасофавий курсларда ўқув жараёни бошланишидан 3 кун олдин тингловчига Бош илмий-методик маркази (кейинги ўринларда - Марказ) томонидан электрон портфолио логини ва пароли берилади. Тингловчи улар ёрдамида Марказнинг сайти орқали Масофавий курслар бўлимига киради ва сайтдаги электрон ресурслардан фойдаланади.\nТингловчининг тегишли йўналиш бўйича билим даражасини аниқлаш учун кириш онлайн-тести ўтказилади. Мазкур тест натижалари тингловчининг ўқиш давомидаги ўзлаштириш кўрсаткичларига таъсир қилмайди ва унинг рейтинг баллини жамлашда ҳисобга олинмайди.\nТингловчининг ўқув дастурини ўзлаштириш даражасини аниқлаш учун қуйидагилар кўзда тутилган:\n• ҳар ҳафталик ассисментлар (жорий назорат);\n• педагогик (малакавий) амалиёт;\n• курсни тамомлагандан кейинги тест синовлари;\n• битирув (лойиҳа) иши ҳимояси.\nАссисментлар (тест саволлари, кейслар ва ижодий топшириқлар) онлайн шаклда бажарилади.\nКурсни тамомлаган тингловчи 100 та саволдан иборат якуний онлайн-тест топширади. Тестга узрли сабабларга кўра келмаганда тингловчи бир марта навбатдаги тестга киритилади. Тестга узрсиз сабабларга кўра келмаган тингловчи якуний аттестациядан ўтмаган ҳисобланади.\nМасофавий курсларда педагогик (малакавий) амалиёт ўташ ва битирув (лойиҳа) ишини ҳимоя қилиш тартиби 2937-сон, 2938-сон низомлар билан тартибга солинади.\nЯна бир тасдиқланган ҳужжат Олий таълим муассасаларининг раҳбар ва педагог кадрларини қайта тайёрлаш ва уларнинг малакасини ошириш курсларида педагогик (малакавий) амалиётни ташкил этиш ва ўтказиш тартиби тўғрисидаги низом (2017 йил 23 октябрь).\nКурсларда ўқиётган ОТМнинг раҳбар кадрлари малакавий амалиёт, педагог кадрлари эса педагогик амалиёт ўташи белгиланган.\nРаҳбар кадрларга Марказ директорининг буйруғи асосида малакавий амалиёт раҳбари тайинланади ҳамда улар тегишли амалиёт ўташ ташкилотларига юборилади.\nМалакавий амалиёт раҳбари ташкилот томонидан бириктириладиган масъул ходим билан Тингловчининг амалиётини ташкил этиш ва ўтказиш дастурини тузади.\nТингловчи малакавий амалиёт даврида Марказ томонидан бериладиган амалиёт кундалигини юритади. Тингловчи амалиёт якунида амалиёт даврида бажарган ишлари юзасидан ҳисобот тайёрлайди.\nПедагог кадрларга минтақавий (тармоқ) марказ директорининг буйруғи асосида минтақавий (тармоқ) марказнинг педагог кадрлари орасидан амалиёт раҳбари тайинланади ҳамда улар амалиёт ўташ учун таянч ОТМ ҳузуридаги ихтисослаштирилган кафедраларга юборилади. Масофавий курсларда ўқиётган тингловчиларга амалиёт раҳбари тайинлаш талаб этилмайди ва уларнинг амалиёти ўзлари ишлаётган ОТМ кафедрасида ташкил этилади.\nПедагогик амалиёт раҳбари ихтисослаштирилган кафедранинг мудири билан биргаликда Тингловчининг амалиётини ташкил этиш ва ўтказиш дастурини тузади.\nТингловчи педагогик амалиёт даврида минтақавий (тармоқ) марказ томонидан бериладиган амалиёт кундалигини юритади. Масофавий курсларда ўқиётган тингловчилар амалиёт кундалигини Марказнинг сайти орқали Масофавий курслар бўлимидан юклаб олади.\nТингловчи педагогик амалиёт даврида кафедранинг профессор-ўқитувчилари томонидан ўтказиладиган 2 та дарс жараёнини кузатади ва ўзи 1 та очиқ дарс ўтказади.\nТингловчи амалиёт якунида амалиёт даврида бажарган ишлари юзасидан ҳисобот тайёрлайди.\nСўнгги тасдиқланган ҳужжат – Олий таълим муассасаларининг раҳбар ва педагог кадрларини қайта тайёрлаш ва уларнинг малакасини ошириш курслари тингловчиларининг битирув (лойиҳа) ишини тайёрлаш ва ҳимояга тақдим этиш тартиби тўғрисидаги низом (2017 йил 23 октябрь).\nКурсларда ўқиётган ОТМнинг раҳбар ва педагог кадрлари битирув (лойиҳа) ишини тайёрлайди.\nТингловчи битирув (лойиҳа) иши мавзусини ўзининг йўналиши ва фан соҳасининг долзарб масалаларидан келиб чиқиб ихтиёрий танлаш ҳуқуқига эга. Бунда танланган мавзу Марказ ёки минтақавий (тармоқ) марказ билан келишилиши шарт.\nТингловчига Марказ ёки минтақавий (тармоқ) марказ педагоглари орасидан илмий раҳбар бириктирилади.\nҲужжатда битирув (лойиҳа) ишини расмийлаштириш қоидалари батафсил баён этилган.Битирув (лойиҳа) иши тингловчининг танлови бўйича ўзбек, рус, қорақалпоқ ва инглиз тилларида ёхуд Марказ ёки минтақавий (тармоқ) марказ билан келишган ҳолда бошқа тилда тайёрланади.\nТингловчи битирув (лойиҳа) ишини якуний аттестация ўтказилишидан камида 3 кун олдин илмий раҳбар хулосаси билан бирга Марказга ёки минтақавий (тармоқ) марказга топширади. Марказ ёки минтақавий (тармоқ) марказ тингловчиларнинг битирув (лойиҳа) ишларини аттестация комиссиясига ҳимоя учун тақдим этади.\nҲужжат 2017 йил 23 октябрдан кучга кирди.\nолий таълим малака\nЮридик шахсларга тегишли автотранспортларни бошқараётган шахслар 2 йилда бир марта малака оширишга мажбур бўлади\nТренер-ўқитувчиларга малака тоифаларини бериш тартиби тўғрисидаги низом тасдиқланди\n«Олий таълим муассасалари диплом ишлаб чиқариш даргоҳига айланиб қолди»


тушда улган одамни курса йоки улган одамни тирик курса\nКиши тушда улган одамни курса ёки улган одам тирик эканлиги нимадан далолат беради? Бу туш жуда кенг ва турлича табирга эга.\nКиши тушда улган инсонни курса ёки у билан гаплашса, уйғонгач ёмон ўйлар қуршовида қолиши аниқ. Ҳуддики тушдаги улик туш соҳибига қандайдир таҳдид солаётганга ўхшайди. Бироқ бу туш ҳеч қанқасига улим билан боғлиқ эмас.\nАгар сиз улган одамни тирик эканлигини тушингизда курсангиз, демак бу туш сизни қандайдир ҳафдан огоҳ этади. биринчи навбатда у қайси яқинингиз эканлиги ва унинг ҳатти ҳаракатлари муҳим аҳамиятга эга. Агар у сизга бирон гап айтса бунга ишонаверинг, чунки улар ёлғон гапиришмайди. Аксинча сизни нимадандир огоҳ этаётган бўлишлари мумкин.\nТушда улган одамни тирик курса\nЗамонавий туш табирида эса улган одам тирик булса, сизнинг ҳаётингизда янги жараён бошланишидан огоҳ этади. Балким бу янги танишивлар бўлиши мумкин. Агар сиз тушдаги уликдан қочишга уринаётган бўлсангиз, лекин бунинг уддасидан чиқа олмасангиз, ўтмишингизда содир этган ҳатоларингизни тўғирлай олишга имкониятингиз йўқлигидан далоат.\nБашоратчи ванга табирида тушда уликни тирик куриш, туш сохибиниг узоқ ва бахтли хаёт кечиришига табир қилинади. Бордию сиз улик қабрдан чиқаётганини кўрсангиз, уйингизга ёки ҳаётингизда бирон бир ноодатий кимса пайдо бўлишига ишора.\nЎлган одам қариндош бўлса\nСветкова табирида тушдаги улик огоҳлантирувчи тушдир. Шуни этиборга олган ҳолда марҳумнинг қай аҳволда номоён бўлганига жиддий этибор қаратиш лозим.\nТушда улган отани курса — сизнинг яширин душманларингиз борлигидан огоҳ этади. Улар сизга зиён беришлари мумкин.\nТушда улган онасини курса – туш соҳибига босиқ ва ҳар ишга ақил билан ёндашиш кераклигини билдиради. Йон атрофдагиларга илиқ муносабатда бўлиш керак. Бундан ташқари марҳум она, омадсизлик ёки касаликка ишора.\nТушдаги улган ака ёки дуст – яқин вақт ичида кимгадир ёрдам қўлини чўзишингиз кераклигидан огоҳ этади.\nТирик одам улса: Миллер табири\nАгар тирик одам тушингизда улганини курсангиз бу туш касаллик ва офатлардан дарак беради. Бироқ улган кишини тирик ҳолда кўрсангиз ва у сизнинг бирон бир яқинингиз бўлса, демак у сизни хатар ёки хурсандчиликдан огоҳ этмоқчи. Бунинг нималигини билиш учун эса унинг ҳаракати ва ўзини тутушига этибор қаратиш лозим.\nУлган одам нарса олса – бордию марҳум сиздан нарса олса бу туш ёмонликка табир қилинади, сизни ишда ва турмушда омадсизликлар кутаётган бўлиши мумкин.\nУлган одам нарса берса – Агар марҳум сизга бирон нарса берса, демак сизни бахтли ҳодислар кутмоқда. Бундан ташқари, моддий яхшиланиш ва тўкин сочинлик белгиси.\nТушда одам ўлдирса\nАгар бирон кимса тушда одам улдирса бу тушни тўғрилигича қабул қилиши ноўрин ҳисобланади. Бундай туш кўрган кимса, ўз хатти харакатлари эвазига кўпчилик олдида уятга қолиши мумкин. Бундан ташқари тушдаги ҳодиса ва ҳолатни этиборга олиш муҳим саналади.\nБази табирларда тушда одам улдириш, туш сохибининг хаётида қийинчиликлар юзага келиши мумкинлигидан огоҳ этади.\nУлик тушда туш табири


Трамп G20 саммитидан сўнг Хитой маҳсулотларига янги божлар киритмоқчи | Najot.org\n07.06.2019 Нажот 0 коментариев G20 саммити,Трамп,Хитой маҳсулотлари\nАҚШнинг Хитой маҳсулотларига янги божлар киритиш бўйича қарори G20 саммитидан сўнг қабул қилинади. Бу ҳақда АҚШ президенти Дональд Трамп Франция етакчиси Эммануэл Макрон билан учрашуви арафасида маълум қилди.\n"Хитой учун бож киритиш бўйича қарорни G20дан сўнг қабул қиламан. Қайси йўналишда бўлмасин, қарорни G20дан кейин қабул қиламан. Кўрамиз, бу нима бераркин", — деди Трамп.\n1 июнь куни Хитой ҳукумати АҚШнинг умумий қиймати 60 млрд долларлик 5 мингдан кўпроқ турдаги товарларига жавоб импорт бож тўловларини киритди.\nМаълум қилинишича, АҚШнинг 2493 турдаги товарига бож тўловлари 25 фоизгача, 1078 турдаги товарига 20 фоизгача оширилган. Шунингдек, бож тўлови 947 турдаги товарга 10 фоизгача, 595 турдаги товарга 5 фоизгача оширилган.\nХитойнинг бундай чора кўришига АҚШ томонидан Хитойнинг 200 млрд долларлик товарига бож тўловининг 10 фоиздан 25 фоизгача оширилиши сабаб бўлди.\nАввалроқ Хитой ва АҚШ бир неча ой давомида савдо баҳсларини тартибга солиш бўйича музокаралар олиб борганди. Бу музокараларнинг охирги 10-раунди 9-10 май кунлари Вашингтонда бўлиб ўтган, бироқ шундан кейин улар боши берк кўчага кириб қолган.\n← Суданда яна нотинчлик, Нил дарёсидан 40 жасад топилди\nСаудия Арабистони собиқ иттифоқда ишлаб чиқарилган қуролларни фаол сотиб олмоқда →\nСуданда яна нотинчлик, Нил дарёсидан 40 жасад топилди\nСуданда яна нотинчлик, Нил дарёсидан 40 жасад топилди Судан шифокорлар...


Қозоғистондаги зўравонликларда камида 10 киши нобуд бўлди\nЖанаўзен шаҳри, 2011 йил 16 декабр.\nҚозоғистон ғарбидаги Жанаўзен шаҳрида полиция ходимлари ва намойишчилар ўртасида рўй берган тўқнашувда камида 10 намойишчи нобуд бўлди. Қозоғистон расмийлари зўравонлик пайтида полиция ходимлари жароҳат олганини билдирди.\nҚозоғистон Бош прокурори Асҳат Даулбаев Қозоғистон ғарбида жойлашган Жанаўзен шаҳридаги нефт заводидан ҳайдалган ишчилар ва полиция ходимлари ўртасида рўй берган тўқнашувда 10 киши нобуд бўлганини билдирди.\nЎтказилган матбуот анжуманида Даулбаев “оммавий тартибсизлик оқибатида 10 киши ҳалок бўлди”, деди. Бош прокурор хавфсизлик кучлари намойишчиларни ўққа тутганини рад қилди.\nПолиция ходимлари билан нефт заводи ишчилари ўртасидаги тўқнашув 16 декабр куни эрталаб бошланган.\nМустақил “Odak” иттифоқи эълон қилган баёнотга асосланиб Франс пресс ахборот агентлигининг хабар қилишича, норозилик билдириш учун ишчилар ва улар тарафдори бўлган уч мингга яқин одам мустақиллик куни нишонланиши режаланган шаҳар марказидаги майдонга йиғилган.\nМухолифатнинг Республика журнали ўзининг Интернет сайти орқали намойишчилар темир тўсиқларни ағдариб ташлаганини маълум қилди.\nК+ телеканали намойиш қилинган лавҳада одамлар Қозоғистон мустақиллигининг 20 йиллигини нишонлаш учун ўрнатилган саҳнани бузаётгани тасвирланган.\nКазМугайГаз давлат компаниясига қарашли нефт заводининг юзлаб ишчиси маошлар оширилиши ва иш шароити яхшиланиши талаби билан олти ойдан ортиқ вақдан бери намойиш ўтказиб келаётган эди.\nНамойишда қатнашган бир мингдан зиёд одам ишдан бўшатилганига қарамай, норозилик акцияси давом этган.\nИнтернетдан фойдаланувчилар ахборот тарқатувчи мустақил сайтлар ва Twitter ни оча олмаган.\nШу боис Қозоғистоннинг авторитар ҳукумати Жанаўзен шаҳридаги зўравонликлар тўғрисида маълумотлар тарқалишининг олдини олишга уринган бўлиши мумкинлиги тахмин қилинмоқда.\n16 декабр куни Қозоғистон Республикасининг 20 йиллиги нишонланди.\n1991 йил 16 декабр куни Қозоғистон СССР Республикалари ичида охирги бўлиб ўз мустақиллигини эълон қилган.


"Сарсон бўлиб кетдим ва ичиб олиб шу ишни қилдим". Светофорга чиқиб олган фуқаро воқеа сабаблари ҳақида айтиб берди - Anhor\nAnhor Все посты “Сарсон бўлиб кетдим ва ичиб олиб шу ишни қилдим”. Светофорга чиқиб олган фуқаро воқеа сабаблари ҳақида айтиб берди\n“Сарсон бўлиб кетдим ва ичиб олиб шу ишни қилдим”. Светофорга чиқиб олган фуқаро воқеа сабаблари ҳақида айтиб берди\nАндижонда маст ҳолда светофор ўрнатилган темир тўсинга чиқиб олиб, томоша кўрсатган фуқаро 15 суткага қамалгани ҳақида хабар берилганди. Унинг сўзларига кўра, фуқаро ҳокимлик ва суд ўртасида сарсон бўлгани сабаб шундай йўл тутишга мажбур бўлган, – дейилади MY5 телеканалининг “Ҳудуд” дастури тақдим этган лавҳада.\n«Ҳокимиятга борсак, судга бор деди. Судга келсак, вилоят ҳокимлигига бор деди. Ўртада сарсон қилиб юборди. Бизнинг ота-онамиз йўқ, шароитимиз оғир. Меҳрибонлик уйида катта бўлганмиз. Иложим қолмагани сабаб шу ишни қилдим», — дейди фуқаро.\nЭслатиб ўтамиз, фуқаро Андижон шаҳридаги «Саноат» МФЙда жойлашган яшаш хонадонининг 15 кун аввал ҳокимлик вакиллари келиб бузилиши ҳақида айтганидан сўнг шундай йўл тутишга қарор қилган. Ҳуқубузар ИИБ, Миллий гвардия ва ФВВ ходимлари ёрдами билан махсус тўрга сакраб тушган ва жиддий жароҳат олмаган. Текширув чоғида унинг спиртли ичимлик ичгани маълум бўлган.\nМаҳаллий ҳокимлик мутасаддиларининг таъкидлашича, мазкур ишини ўрганишганда у ноқонуний уйда яшаши, доимий яшаш жой эса Хўжаобод туманида эканлиги маълум бўлган ва у ҳокимликка ариза билан мурожаат қилмаган.\nЧимён МДҲ мамлакатларидаги энг яхши тоғ-чанғи курортлари 10 талигидан ўрин олди


Эгаси тўқимга ўтириши ҳамон, кўзлаган манзили томон йўрғалагани-йўрғалаган. Негадир ўша куни муйсафид даштга тезроқ етиб бориш ниятида эди. Уни у ёқда сурув ортидан юрган набираси кутаётганди. Болага аталган егулик хуржуннинг ичида. Айни туш пайти. Ҳаво димиқ. Иссиқ жонни азобга қўяди. Чолнинг нигоҳи далада чопиб юрган улоқчага қадалди. Бечора айни иссиқ забтига олган маҳали бийдай далада нима қилиб юрибди экан? Ҳойнаҳой, онасини йўқотиб, адашган кўринади.\nШу маҳал Шарқдан бостириб келган қуюн айлана ҳосил қилганича ғарамларни чирпирак қилиб учирди. Ғувуллаб аллақандай ғалати овоз чиқарди. Азбаройи қўрқиб кетган улоқча маъраганича олдинга қараб югурди. Худди шуни кутиб тургандек қуюн улоқчани қувиб етди. Жониворни айлантириб ўради-да, осмону фалакка кўтарди. Чолнинг ранги оқариб кетди. Болалигида бобоси нуқул қуюн ичида қолган одам девона бўлиб қолади, дегани ёдида. Ўша кезларни эслаб анча пайтгача қуюн ортидан қараб қолди. Сўнг «эҳ, қудратингдан, шунақаси ҳам бўлар экан-да», дея ўзига-ўзи пичирлаб қўйди. Унинг сўзларини уясидан чиққан юмронқозиқ тўғри, дея тасдиқлагандек бош ирғитди. Тулкибой чол табиатнинг бу ишидан лолу ҳайрон эди. Айниқса, уни қуюн учирган ожизгина улоқчанинг тақдири кўпроқ ўйлантирарди. Мени ҳам ажина чалиб кетишига бир баҳя қолди, дея Яратганга шукрона келтириб қўйди.\n🕔12:01, 22.05.2020 ✔1321\n🕔13:49, 01.11.2019 ✔4866\n🕔13:48, 01.11.2019 ✔4845\n✔ 1321 🕔 12:01, 22.05.2020\n✔ 4866 🕔 13:49, 01.11.2019\n✔ 4845 🕔 13:48, 01.11.2019\n✔ 5422 🕔 19:43, 24.10.2019\n✔ 4679 🕔 23:12, 15.08.2019


Медиа-тур: “Тошкент-товар” ТИФ божхона пости ва “Арк-булоқ” ТИФ божхона постлари иш фаолияти — Review.uz\n“Халқ давлат идораларига эмас, балки давлат идоралари халқимизга хизмат қилиши керак” Хўш, ушбу ғоя давлат божхона хизмати органлари фаолиятида нечоғлик ўз аксини топмоқда? Замонавий жаҳон стандартларига мос келадиган логистика марказларида хавфни бошқариш тизими жорий этилгандан сўнг, агар БЮД сариқ ёки яшил йўлакларга йўналтирилса, юкларни ортиш-тушириш, кўрикдан ўтказиш жараёнлари, божхона ходими иштирокисиз амалга оширилади. Бу эса тадбиркорларга қулайлик яратади.\n26 январь - давлат божхона хизмати органлари ходимлари куни муносабати билан бир гуруҳ оммавий ахборот вакиллари учун Давлат божхона қўмитаси Тошкент шаҳар божхона бошқармаси ходимлари томонидан ташқи иқтисодий фаолият божхона постларига ҳамда Давлат божхона қўмитаси “Божхона тарихи” музейига Медиа-тур уюштирилди.\nБундан мақсад, божхона соҳасида амалга оширилаётган ислоҳотлар натижасида божхона постларида яратилган шарт-шароитлар ҳамда тадбиркорлик фаолиятини янада ривожлантиришда божхона ходимларининг машаққатли хизматини ОАВ орқали оммага таништиришдан иборат.\nМедиа-тур аввалида ОАВ вакиллари Тошкент шаҳар божхона бошқармасининг “Тошкент-товар” ташқи иқтисодий фаолият божхона постида бўлишди ҳамда божхона пости тарихи, у ердаги божхона расмийлаштируви жараёнини соддалаштириш, божхона назоратининг шакл ва усулларини жорий этиш борасида амалга оширилаётган ишлар билан танишишди.\nШунингдек, қизил йўлак орқали келган товар маҳсулотларининг текширилиш жараёнларини кўздан кечиришди.\nТаъкидланишича, “Тошкент-товар” ташқи иқтисодий фаолият божхона постида ўтган 2020 йил давомида 86 минг 422 та божхона юк декларациялари расмийлаштирилиб, давлат бюджетига 3 трлн 989 млрд сўмдан ортиқ тўловлар ўтказилган.\nМазкур пост орқали тадбиркорларимиз томонидан ишлаб чиқарилган салкам 384 млн АҚШ долларидан зиёд маҳсулотлар хориж мамлакатларига экспорт қилинган.\nМаълумот учун, мазкур божхона пости 1998 йил ташкил этилган бўлиб, ҳозирда “Orient Logistics Center” логистика маркази ҳудудида жойлашган.\n“Orient Logistics Center” логистика марказининг дастлабки қурилиш ишлари 2019 йил апрель ойида бошланган бўлиб, замонавий техника ва технологиялар билан жиҳозланган, замонавий дастурий таъминот томонидан бошқариладиган логистика маркази сифатида ташкил этилмоқда. “Orient Logistics Center” логистика маркази ҳар қандай стандарт ўлчамдаги товарларни қабул қилиш ва қайта ишлаш бўйича транспорт-логистика хизматлари мажмуасини ўзида акс эттиради.\n7000 кв.м майдонга эга мазкур божхона омбори Германия ва Туркиядан келтирилган энг замонавий юклаш ускуналари билан жиҳозланмоқда.\nҲозирда логистика марказида 960 та контейнерга мўлжалланган бир марталик сиғимга эга қўшимча терминал қурилиш ишлари давом эттирилмоқда. Янги қурилаётган терминалнинг умумий майдони 13 минг квадратни ташкил этади. Мазкур терминалнинг қурилиш ишлари 2021 йилнинг иккинчи чорагида ўз якунланиши режалаштирилган.\nЖурналистлар Медиа-тур давомида мазкур логистика маркази билан ҳам яқиндан танишишди. Марказда тадбиркорларнинг товарлари вақтинча сақлаб турилади.\nМедиа-тур давомида бир жиҳат эътиборимиздан четда қолмади. Хусусан, товарлар сақланадиган омборхоналар анчагина совуқ экан. Божхона ходимлари қишда совуқ, ёзда иссиқ бўлган омборхоналарда фаолият олиб боришар экан.\nНавбатдаги манзили “Аркбулоқ” ташқи иқтисодий фаолият божхона пости\nПрезидентнинг “Божхона маъмуриятчилигини ислоҳ этиш ва Ўзбекистон Республикаси Давлат божхона хизмати органлари фаолиятини такомиллаштириш тўғрисида”ги фармони соҳадаги ислоҳотларни янги босқичга олиб чиқди.\nХусусан, ташкил этилган логистика марказларида “ягона дарча” тамойили асосида тадбиркорларга хизмат кўрсатилмоқда. Рақамли иқтисодиётнинг таркибий қисми бўлган рақамли божхона доирасида замонавий ва илғор ахборот-коммуникация технологияларини жорий этиш орқали божхона органлари фаолияти шаффофлиги ҳамда самарадорлиги тобора ортиб бормоқда.\n“Арқбулоқ” ташқи иқтисодий фаолият божхона пости ҳам мана шундай логистика марказида жойлашган бўлиб, ташқи иқтисодий фаолиятдаги экспорт-импорт операцияларини амалга оширувчи тадбиркорлик субъектларига хизмат кўрсатиб келмоқда.\nМаълумот учун, “Highway logistics center” замонавий логистика маркази 2017 йил ташкил топган бўлиб, 2018 йил феврал ойидан иш фаолиятини бошлади.\nЎтган уч йил, яъни 2018-2020 йиллар мобайнида прогрессив тарзда иш фаолиятини юргизиб келди, қисқача қилиб айтганда, 2018 йилда ҳафтасига юк ортиш-тушириш, сақлаш хизматларини 600 тоннагача амалга оширган бўлса, 2020 йил якунига келиб бу кўрсаткич ҳафтасига ўртача 1400 тоннани ташкил этди.\nЛойиҳанинг биринчи босқичида 2160 кв.м майдондан иборат ёпиқ омбор ва 5012 кв.мдан иборат усти ёпиқ (навес) ва очиқ майдончадан иборат омборлар ва 200 авто транспорт воситалари учун махсус тураргоҳ фойдаланишга топширилди. Омборларда 4 та электропогрузчик, 2 та 3 ва 5 тонналик дизель погрузчиклар, шунингдек, 6 та электротранспаллетлар каби техникалар ортиш-туриш хизматларини амалга ошириб келмоқда.\nЛойиҳанинг 2-босқичи режасига мувофиқ, 2020 йил бошидан янги Замонавий стандартларга тўлиқ жавоб бера оладиган "А" классдаги омбор ишга тушди.\nУнга кўра, янги “А” классдаги божхона омбори майдони 10 минг кв.м дан иборат. Омборнинг 5 минг кв.м майдонида юкни кўп қаватли сақлашга мўлжалланган металл конструкцияли токчалар (стеллаж) жойлашган.\n2020 йил давомида логистика марказида товарлар айланмаси 80 минг 454 тоннани ташкил қилган бўлса, худди шу кўрсаткич 2019 йилнинг мазкур даврида нисбатан 25 минг 159 тоннага кўп деганидир.\nЛогистика марказлари ривожланган давлатлар иқтисодиётида муҳим ўрин эгаллайди. Шу сабабдан, давлатимизда замонавий жаҳон стандартларига мос келадиган логистика марказларининг барпо этилиши мақсадга мувофиқдир.\nХавфни бошқариш тизими жорий этилгандан сўнг, агар БЮД сариқ ёки яшил йўлакларга йўналтирилса, юкларни ортиш-тушириш, кўрикдан ўтказиш жараёнлари, божхона ходими иштирокисиз амалга оширилади. Бу эса тадбиркорларга қулайлик яратади.\nМазкур божхона постида ҳам “Ягона дарча” божхона ахборот тизими орқали товар ва транспорт воситаларига берилган рухсат этувчи турдаги ҳужжатларни онлайн тарзда кўриш ва текшириш механизми жорий этилган. Ушбу божхона постида божхона расмийлаштирувига зарур бўлган ҳужжатларни беришга ваколатли бўлган мутасадди идораларнинг вакиллари ҳам фаолият олиб бормоқда.\nМедиа-тур якунида журналистлар Давлат божхона қўмитасининг “Божхона тарихи” музейига ташриф буюриб, минтақада божхона ишининг яратилиши, шаклланиши тарихи ҳамда божхона иши асослари билан танишишди.\n“Тошкент-товар” ТИФ божхона пости\n“Арк-булоқ” ТИФ божхона пости\nЭкспорт географияси дунёнинг 34 та давлатини қамраб олди


Барча мактаблар очилса, онлайн ўқиш тўхтатиладими? Вазирлик масъули изоҳ берди - Terabayt.Uz\nАОКА залида Халқ таълими вазирлиги ахборот хизмати раҳбари Лайло Рустамова иштирокида брифинг ўтказилди. Унда ўқувчилар учун онлайн таълим борасидаги муҳим саволга ҳам жавоб берилди, деб ёзади Xabar.uz нашри.\nБарча мактаблар очилса, онлайн ўқиш тўхтатиладими? Ёки хоҳлаган ота-она боласини онлайн ўқитишни давом эттирса бўладими?\nБутун дунёдаги сингари, юртимизда ҳам коронавирус пандемияси ҳали барқарорлашгани йўқ. Шу сабабли гибрид шаклдаги таълим ҳали давом этади, дейди мутахассис.\nЯъни фарзанди саломатлигидан хавотир оладиган, уйдаги карантин ҳолати яхши бўлмаган ота-оналар фазандларини масофавий шаклда таълим олишни давом эттиришлари мумкин. Бугунги кунда Республикамиздаги 10 008 та мактабдан 9 990 таси яъни 99,8 фоизи тўлақонли равишда ишламоқда. Ўқувчилардан 4,5 млн. нафари, яъни 72% анъанавий, қолган 1,7 млн нафари, яъни 28% онлайн шаклда таҳсил олмоқда.\nЎқувчиларнинг масофавий шаклда таълим олиши бекор қилинган тақдирда ҳам бугун Онлайн-мактаб лойиҳаси узатилаётган телеканаллардан қўшимча таълим олиш учун фойдаланиш кўзда тутилган, бу эса ҳудудлардаги кўпчилик мактаблардаги ўқувчиларга сифатлироқ қўшимча таълим олиш учун имконият беради.\n#таълим #Ўзбекистон #онлайн таълим #халқ таълими вазирлиги #Оnline-maktab


16:28 04 Июл 2020\n17:29 02.04.2020 (Янгиланган 17:35 02.04.2020) Ҳавола олиш\nЎзбекистонда коронавирус инфекциясидан фориғ бўлганлар сони 25 нафарга етди. Уларнинг 12 нафари Вирусология илмий-текшириш институти клиникасидан соғайиб чиқишди.\nТОШКЕНТ, 2 апр — Sputnik. Ўзбекистонда коронавирус инфекциясига чалинган беморнинг яна 13 нафари бутунлай тузалди. Бу ҳақда Соғлиқни сақлаш вазирлиги хабар қилди.\nУларнинг 12 нафари Вирусология илмий-текшириш институти клиникасидан, 1 нафари эса Хоразм вилоятидаги юқумли касалликларга ихтисослашган шифохонадан соғайиб чиқишди.\nВирусология илмий-текшириш институти клиникасида соғайганларни соғлиқни сақлаш вазири Алишер Шодмонов ва бошқа масъуллар Республика ихтисослаштирилган терапия ва тиббий реабилитация илмий-амалий тиббиёт марказига кузатди.\nКоронавирус инфекциясидан тузалган фуқароларнинг 1 нафари 13 март куни Истанбул—Тошкент йўналишидаги рейсда, яна 1 нафари эса 18 март куни Москва—Тошкент йўналишидаги рейс билан Ўзбекистонга келган. Қолган 11 нафар киши эса коронивирус инфекциясига чалинган фуқаролар билан мулоқотда бўлган.\nШу тариқа Ўзбекистонда коронавирус инфекциясидан бутунлай соғайганлар сони 25 нафарга етди.


Агар машаққатинг борган сари оғирлашиб бораётганини кўрсанг, билгинки, Аллоҳнинг нусрати яқиндир.\nОнаси билан бирга кўп яшамади. Отанинг меҳрини ҳис қилмади. Унинг суянчиқ ака-укаси йўқ эди. Опа-сингилнинг меҳрини туймади. Шундай бўлса-да, у оламларга раҳмат эди. Аллоҳим, у зотга чексиз саловот ва саломларингни юборгин!\nСаодатга “Сен қачон келасан?” дейилди. Шунда у: “Ҳар бир нафс Аллоҳ таоло унга ёзганидан бошқаси келмаслигини билганда келаман” деб жавоб берди.\nЮксаклик – айтмоқчи бўлган кўп гапларинг бўласа-да, аҳмоқлар олдида сукут қилган ҳолда туришингдир.\nВаҳм – касалликнинг ярмидир.\nХотиржамлик – ярим доридир.\nСабр – шифонинг бошланишидир.\nКўпчиликнинг орасидан фақат сени танлаган киши билан ўз йўлида сендан бошқа кишини топа олмай, сени танлаган кишининг орасида фарқ бор.\nЙиқилганингда сенга узатилган қўл йўлиқиб қолганда сен билан сўрашган қўлдан минг марта ишончлироқдир.\nОдамларнинг ўзига кўп зулм қилувчироғи – шу одамнинг ҳаққини билмайдиган, риоясини қилмайдиган кишининг меҳрини қозонишга уринган кишидир.\nМағрурлик ва қайсарлик инсоннинг ўз айбларини кўришдан ва яхши томонга ўзгаришдан энг кўп тўсадиган нарсалардандир.\nБаъзи жонзотлар ўз думини кўра олмайди. Улар фақат ўзларига ўхшаган бошқа жонзотларнинг думларини кўради. Айрим одамлар ҳам шундай. Насиҳат қиладилар, ёмонлайдилар, ҳукм чиқарадилар, аммо ўзларини тузатишга эътибор бермайдилар.\n2215 марта ўқилди\nДругие материалы в этой категории: « Бизда ҳам борми?\t«Сен учун водий тўла қизил туядан ҳам яхшироқдир» »


“Қора бозор”да АҚШ доллари тушиб кетди\nЎзбекистондаги валюта "қора бозор"ларида АҚШ долларининг қиймати ўзбек сўмига нисбатан кескин тушиб кетди. Саррофлар бунинг сабабини GM-Uzbekistаn тизимидаги автосалонларнинг автомобиллар хариди учун фуқаролардан сўм қабул қила бошлагани билан изоҳлашмоқда.\nЖорий йилнинг 6 августидан бошлаб, Ўзбекистон “қора бозори”да АҚШ долларининг миллий валютага нисбатан қиймати пасайиб кетди.\nСаррофлар 1 АҚШ долларини айни пайтда 2690-2710 сўмгача харид қилишмоқда. Тошкентнинг Олой, Қўйлиқ, Ўрикзор ва Фарҳод бозорлари ҳудудида жойлашган валюта айирбошлар "қора бозор"ларида 1 АҚШ доллари ана шу нархларда сотиб олиниб, 2730-2740 сўмдан сотилмоқда.\nҲолбуки, ўтган ҳафтада АҚШ долларининг сўмга нисбатан қиймати 2850 сўмгача кўтарилган эди.\nСаррофлар мазкур ҳолатни GM-Uzbekiston тизимидаги автосалонларнинг фуқаролардан автомобиллар хариди учун ўзбек сўми қабул қила бошлагани билан боғламоқда. Уларнинг таъкидича, автосалонлар миллий валютада маблағларни қабул қиларкан, аҳолида йирик миқдордаги сўмга эҳтиёж пайдо бўлди ва бу ҳол хорижий валюталарнинг қийматига жиддий таъсир кўрсатди.\nПойтахтнинг Олой бозори ҳудудида саррофлик билан шуғулланувчи Салим Бобоевнинг айтишича, “қора бозор”даги бундай вазият вақтинча:\n- Бунинг ҳаммаси муваққат нарсалар. АҚШ валютаси автосалонлар ёпилиши билан яна қаддини тиклайди. GM-Uzbekistаn ширкатининг эса харидорлар учун доимий савдо хизматини ташкил этиш имконияти мавжуд эмас. Боз устига, яқинда Ҳаж мавсуми бошланади ва яна валютага эҳтиёж ортади” дейди сарроф Салим Бобоев.\nЭслатиб ўтамиз, Ўзбекистонда хорижий валюталарни сўмга нисбатан айрибошлашнинг қонуний имкониятлари кам. Шунингдек, “қора бозор” фаолиятига ҳам расман тақиқ қўйилган.\nЎзбекистонда 1 февралдан бошлаб жисмоний шахсларга нақд хорижий валюта айирбошлаш тақиқланган. Ўзбекистон резидентлари валюта алмаштиришни фақат банклар орқали нақд бўлмаган ҳолда амалга оширишлари керак.\nНақд валюта алмашмаслиги хабари Ўзбекистондаги “қора бозорлар”ни жунбушга келтирган эди .\nЎзбекистон Марказий банки маълумотига кўра, 8 август куни бир АҚШ долларининг сўмга нисбатан қиймати 2114.99 сўмни ташкил қилди.


Пандемия шароитида ўқув марказлари фаолияти қай тартибда ташкил этилиши кераклиги бўйича маълумот берилди\nКоронавирусга қарши кураш штаби аъзоси Севара Убайдуллаева АОКАда ўтказилган брифингда пандемия шароитида ўқув марказлари фаолияти қандай тартибда ташкил этилиши ҳақида маълумот берилди.\nСоғлиқни сақлаш вазирлиги томонидан пандемия шароитида ташкилотлар ва корхоналар, жумладан хусусий мактаб ва боғча, шу билан бирга хусусий ўқув марказларда иш фаолиятини ташкил этиш борасида вақтинчалик САНПИН қоидалари ва меъёрлари тасдиқланган. Мазкур қоидалар ва меъёрлар асосида хусусий мактаблар, боғчалар ва ўқув марказларга қуйидагилар белгилаб берилган:\nбарча корхона ва ташкилотларда ташриф буюраётганларни фильтрдан ўтказиш (тана ҳароратини ўлчаш, антисептик воситалари билан қўлларга ишлов бериш), шу билан бирга агар имконият бўлса ниқоблар ва қўлқоплар билан таъминлаш;\nҳар бир қаватларда антисептик воситалари билан қўлларни ишлов бериш ёки қўлларни совун билан ювиш имкониятларини яратиш;\nкундалик хлор таркибли воситалар билан тозалов ишларини олиб бориш ва белгиланган тартибда ДСЭН билан келишган ҳолда бирламчи ва кейинчалик шартнома асосида биноларни дезинфекциялаш;\nдарсларни ташкил этиш борасида 2 метрлик масофани сақлаган ҳолда таълим олувчиларни жойлаштириш, бунда аудиторияларни катта кичиклигидан келиб чиққан ҳолда таҳсил олувчилар сони 10-15тадан ошмаслиги керак;\nбарча ўқувчилар ниқобда бўлишлари керак ва ҳар 2-3 соатда ниқобларни алмаштириш талаб этилади;\nхоналарни кунига 2-3 марта шамоллатиш;\nдарслар давомийлиги ўқув маркази белгилаган тартибда ўтказилади, лекин 30-40 дақиқа оралиғида хоналарни шамоллатиш учун ўқувчиларга танаффуслар бериш;\nимкон булса, барча дарслар тугаганидан сўнг хоналар ҳаволарини кварцлаш.\nШунингдек, сурункали гепатит касаллиги бор ўқитувчилар мактабда ишлаши қай даражада хавфли экани ҳақидаги саволига жавоб берилди.\n«Сурункали гепатити бор шахслар коронавирус инфекцияси оғир кечиши кўра хавф гуруҳига кирадилар. Улар имкон қадар бошқалар билан камроқ алоқада бўлишлари лозим. Болалар касалликни енгил ёки симптомсиз ўтказишлари ва вирус ташувчиси бўлишларини ҳисобга олган ҳолда карантин қоидаларига қатъий риоя қилиш лозим.\nСурункали гепатит билан оғриган беморда коронавируснинг илк белгилари пайдо бўлиши биланоқ поликлиника шифокорига мурожаат қилиш ва ўз вақтида муолажаларни бошлаш керак», деди штаб аъзоси.\n15 августдан хусусий боғчалар ва ўқув марказлари фаолиятига рухсат берилади


Ноқонуний мигрантлар оммавий равишда Беларусдан Польшага ўтишга тайёрланаётгани хабар қилинди\n15:06 / 08.11.2021\n2021 йил бошидан буён 30 мингдан ортиқ мигрант икки мамлакат чегарасини кесиб ўтишга уринган.\nПольша ҳукумати ноқонуний мигрантлар Беларусь томондан чегарага ҳужум қилишга тайёрланаётганини қайд этди. Бу ҳақда Польша махсус хизматлари фаолиятини мувофиқлаштирувчи вазирнинг матбуот котиби Станислав Жарин маълум қилди.\n“Чегарадан жуда хавотирли хабар. Беларусда, Польша чегараси яқинида мигрантларнинг йирик гуруҳи тўпланди. Улар Польша чегараси томон ҳаракатланмоқда. Улар оммавий равишда Польшага ўтишга уринмоқчи”, – деб ёзди у Twitter саҳифасида.\nУнинг сўзларига кўра, гуруҳ асосан ёш эркаклардан иборат.\n“Польшага куч билан бостириб киришга уриниш бошланди”, – деб қўшиб қўйди у.\n2021 йил бошидан буён 30 мингдан ортиқ мигрант икки мамлакат чегарасини кесиб ўтишга уринган. Польша Беларусь билан чегарадош ҳудудларда фавқулодда ҳолат жорий этган ва чегарада тиканли симдан иборат тўсиқ қурмоқда.


«Бизни жаннатда учраштир...» | Muslimaat.uz\nМанзилингиз:Муслимаат»Муслима»«Бизни жаннатда учраштир…»\n«Бизни жаннатда учраштир…»\nАмерикалик бир инглиз қиз шундай ҳикоя қилади: «Мен Амерка Қўшма Штатларининг Арканзас штатида христиан оиласида дунёга келдим. Болалагим отамнинг катта далалари, экинзорларида ўтди. Отам деҳқончилик билан шуғулланар, шу билан бирга, маҳаллий черковимизда роҳиб ҳам эди, мавъизалар ўқирди. Онам эса уйда болалар тарбияси билан машғул эди. Черковимиз таълимоти бўйича, Муқаддас Учликка эътиқод қилинади ва Ҳазрати Исо алайҳиссалом, Худонинг ўғли деб тан олинади. Мен улғайган ушбу қишлоқ аҳли оқ танлилар бўлиб, барчалари христиан динига мансуб эдилар. Икки юз мил масофа атрофимизда бошқа дин вакиллари йўқ эди. Мен ҳам шу черков таълимотида, қишлоқ аҳлидан ўзга ҳеч кимни кўрмай вояга етдим. Ҳаётимда биринчи марта мусулмон кишини Арканзас университетига ўқишга кирганимда кўрдим. Уларнинг кийиниши, юриш-туриши менга ғайритабиий туюларди. Муслима аёлларнинг сочларини беркитиб, рўмол ўраб юришларини ҳеч қабул қилолмасдим. Лекин табиатан ўта қизиқувчанлигим бир муслима қиз билан танишишимга сабаб бўлди. Бу танишув менинг ҳаёт тарзимни бир умрга буткул ўзгартириб юборди. У қизни энди асло унутмайман. Унинг исми Ясмин эди. У Фаластинда туғилган. Мен соатлаб у билан бирга суҳбатлашиб ўтирар, унинг ватани, урф-одатлари, дини, оиласи ва дўстлари ҳақидаги ҳикояларига қулоқ тутар эдим. Лекин унинг энг яхши кўрадиган нарсаси Ислом дини эди! Ясмин ташқи суратидан сокинлик ва хотиржамлик балқиб турган бир инсон эдики, мен бошқа ундай инсонни учратмадим. У менга пайғамбарлар ва Аллоҳ ҳақида сўзлаб берди. Ғоят тўғрисўзлиги унинг сўзларини қабул қилишим учун менга кифоя қиларди. Лекин уйда бу дугонам ҳақида гапирмасдим…\nЯсмин, имкони борича, менинг тасаввуримда Ислом ягона ҳақ дин эканини ва шу билан бирга, у табиий ҳаёт услуби эканини жонлантиришга интиларди.\nУ учун муҳими дунё ҳаёти эмас, балки охират ҳаёти эди. У: «Биз бу дунёда бирга бўлган баъзи яқинларимиз билан кейинги ҳаётимизда, жаннатда, албатта, учрашамиз», деб кўп айтарди.\nЯсминнинг ватанига жўнаб кетиш вақти келди. Хайрлашар эканмиз, энди биз бир-биримизни қайтиб бу дунёда кўролмаслигимизни ҳис этиб турардик. Шунинг учун бўлса керак, кўп йиғладик ва у видолаша туриб, то учрашгунимизча Исломни ўрганишда мустаҳкам бўлишимни, кейинги учрашувимиз жаннатда эканини айтиб хайрлашди… Биринчи марта танишган кунимиздаёқ у мени «Амийра» деб чақира бошлаган эди. Исломни қабул қилганимдан сўнг ўзимга шу исмни танладим.\nУ ватанига қайтганидан кейин икки ҳафта ўтгач, менга хабар келди: «Ясмин уйидан чиқиб келаётганида душман ўқи тегиб, ҳалок бўлибди…» Дўстларимдан бири етказган ушбу фожиали хабар мени эсанкиратиб қўйди…\nУниверситетда ўқишим давомида мен кўпгина мусулмон дўстлар орттирдим. Араб тили мен учун энг суюкли тилга айланди. Айниқса, дўстларимдан бири Қуръон тиловат қилганида ёки овоз тасмадан тиловат эшитганимда қалбим ором оларди. Ўқишни битириб, уйга қайтгач, атрофимда мусулмон дўстларимнинг юпанчи бўлмаслигидан умидим узилган бўлса-да, лекин Исломга бўлган ташналик оилам ва бу ердаги яқинларимдан ҳам кўра кўпроқ мени безовта қиларди. Мен кўпроқ шу ҳақда қайғурардим…\nИкки йилдан сўнг тасодифан йўлда бир мусулмон кишини учратиб қолдим ва унга ўзимни қийнаётган саволлар билан мурожаат қилдим. Ислом тўғрисида ўқишим мумкин бўлган адабиётлар ҳақида сўрадим.\nОйлар кетидан ойлар ўтди. Мен тинимсиз китоб мутолаа қилардим. Кечалари Аллоҳга дуо-илтижолар қилардим. Ниҳоят, 1996 йилнинг 15 апрелида мен Исломни қабул қилдим. Аллоҳ мени ҳидоятга бошлади ва мен энди Исломни асло тарк этмайман. Менинг кўнглимга ҳаловат берган нарса «Ла илаҳа иллаллоҳ, Муҳаммадур Расулуллоҳ»дир! Оила аъзоларим Исломни ўрганаётганимни кўриб, аввалига қаттиқ ғазабланишди ва мен билан гаплашмай қўйишди. Фақат муҳим иш чиқиб қолсагина, менга гапиришарди. Лекин Исломни қабул қилганимдан хабар топишгач, мен билан гаплашишни, умуман, йиғиштириб қўйишди ва мени руҳий касалликлар шифохонасига ётқизишга ҳаракат қилишди. Чунки улар «Қизимиз ғирт жинни бўлиб қолибди» деб ҳисоблашарди…\nОилам мени тушунмаётганидан кўп изтироб чекардим. Улар мени «Дўзахий бўлгур!» деб лаънатлашгача бориб етишди. Улар билан бирга бўлишга қанча ҳаракат қилмай, барибир, улар мени рад этишди ва ортиқ безовта қилмаслигим учун ҳатто телефон рақамларини ҳам ўзгартириб олишди.\nҲозир ёлғиз ўзим, алоҳида уйда яшайман. Ҳар куни кўчада одамлар тарафидан турли маломатлар, таҳқирларга дуч келаман… Ҳали кўчада тўхтаб таҳдид қилишади, ҳали машинамга турли қўрқитув сўзларини ёзиб кетишади… Кўп кунларим йиғи, алам билан ўтмоқда, лекин бу мусибатларни кўтаришда доимо мен билан бирга бўлган иймоним қувват беради.\nҚанийди, ҳозир менга Исломни биринчи бўлиб танитган инсон, менинг жонажон, Аллоҳ йўлидаги суюкли дугонам Ясмин бўлсайди. Унга: «Ясмин, дугонажоним, биламан: Исломни қабул қилганимдан сен жудаям хурсандсан… Мен Аллоҳга: «Бизларни жаннатда учраштир», дея илтижо қиламан», деб айтган бўлар эдим.\nБу сатрларни ёзиб, ўзимга ҳамманинг эътиборини қаратмоқчи эмасман, балки мусулмон дўстларимдан намозларида менинг ҳаққимга ҳам дуо қилиб қўйишларини илтимос қилмоқчиман, холос. Мактубимни чоп этган газета муҳаррирларига ташаккур билдираман.\nСинглингиз Амийра, (АҚШ)\nУшбу мактуб араб тилидаги «Шарқ » газетасининг 1998 йил, 4 ноябрь (13586-) сонидан таржима қилинди.


«Ким подшо?»ни ким кўрди?\nФаолиятини бошлаганига 15 йил тўлган вилоят ўзбек драма театри ўтган йиллар давомида ёш томошабинларнинг театрга бўлган эҳтиёжини ҳам қаноатлантириб келмоқда. Жорий йил ҳам анъанадан оғишмаган ҳолда театр жамоаси 26 май куни ёш томошабинлар учун Айжан Атимтаеванинг “Ким подшо?” мусиқали эртаги премьерасини намойиш этди.\nЖавлон Саидов саҳналаштирган мусиқали эртакда долзарб масала кўтарилганини ҳар қандай ёшдаги томошабин англаши мумкин. Қисқаси, ўрмон шоҳи – Арслон бошқа ҳайвонларни текшириб кўриш мақсадида котибаси – Укки орқали бетоб бўлиб қолганини, ўрнига бошқа подшо сайлашларини етказади. Арслоннинг фармони ўқиб, эшиттирилгач, номзодлар овозга қўйилади. Бир тўхтамга келолмаган ҳайвонлар бир кундан шоҳ бўлишга келишадилар. Ўзи подшолик қилган кунлари ҳайвонлар ўз ҳаёт тарзини бошқаларга ҳам ўтказмоқчи бўладилар. Фақат ўз ғамида нотўғри қарорлар чиқариб, бирин-кетин подшоликнинг бир куни ниҳоясига етмай тахтдан қувиладилар. Низо пайдо бўлгач, ўрмоннинг ҳақиқий подшоси – Арслон тахтга қайтиб, ҳайвонларнинг йўл қўйган камчиликларига бирма-бир тўхталади...\nЗал тўла ёш томошабинларнинг эртак қаҳрамонларига қўшилиб, қўшиқ айтишлари, уларнинг ҳаракатларини такрорлашлари саҳна асарининг ўқувчиларга нечоғли таъсир қилганини исботлаб берди. Айниқса, замонавий қўшиқларнинг пародия шакли томошабинларни сергаклантириб турди.\nМаҳмудхўжа Беҳбудий “Театр – ибратхонадир!”, деб жуда тўғри айтган. Жамиятимизда иллатга айланиб бораётган муаммо – мансабпарастлик, ўзбилармончилик сингари салбий ҳолатлар аксини топган “Ким подшо?” мусиқали эртаги ёшлар тарбиясига ижобий таъсир кўрсатади, деб ўйлаймиз.\nХуршид ҚЎЧҚОРОВ, 2018-05-31, 10:18 269


Ховли Уй в Ташкент - OLX.uz - страница 2\nOLX - доска объявлений Ташкент - страница 2 - ховли уй\nСрочно Ховли уй сотилади.\nУй ховли сотилади.6 сотих 5+3 хона.Куйлик бозоридан 1 км да жойлашган.\nМаклерсиз Уй ховли сотилади 125 000у.е.\nХовли 7 сот 2 уй 1 олди очик айвон\nУй сотилади Ховли Пискентда Гарняк\nУй ховли сотилади.\nХовли.Уй сотилади.Яшнобод.Шумиловский городок.\nХовли.Уй сотилади.Ферма.Типлица.Кизил Шалола.Красный водопад.Кибрай об\n3 хонали уй булган, 2,5 сотихли ховли сотилади.\nЮнусабад тумани Анорзор махалласида евро ремонтли ховли уй сотилади. У\nПродается дом участок в Яшнабадском р-не Ховли уй сотилади\nХовли сотилади у'зимики Бектимирда


Барно Султонова. Уйингиздаги кутубхона энг катта бойликдир - www.ziyouz.uz\nБош саҳифа Оила ва жамиятБарно Султонова. Уйингиздаги кутубхона энг катта бойликдир\n“Ёшлар китоб ўқимайди” деган гап бугунги кунда ҳеч ким учун янгилик эмас. “Ўқиб шаҳар олиб берармидинг”, деб фикрлайдиганлар ҳам бор орамизда. Соатлаб вақтини кутубхонада ўтказган, чет эл адибларининг асарларидан тортиб, ўзимизнинг юзлаб китобларимизни ўқиб чиққан китобсевар каталакдек уйда яшаса-ю, умрида бир бет китоб ўқимаган қўшниси данғиллама уйлар қурса, йиллаб китоб титкилаган олим пойи-пиёда ишга бориб келса-ю, мактабни зўрға тугатган синфдоши сўнгги русумдаги машинада кўча чангитиб ўтиб кетса… китоб шаҳар олиб беролмаслигини исботлагандек гўё… Мана шундай пайтда кўпчилик китоб ўқимасак ҳам кунимиз ўтаяпти-ку, дейишади. Аслида-чи? Ҳаёт мезонини нима белгилайди? Маънавий бойликми ёки моддий бойликми? Бу дунёда кўп китоб ўқиган одам ҳам яшаб ўтиши… ва умрида битта китоб ўқимаган одам ҳам яшаб ўтиши мумкин. Демоқчиманки, китобсиз ҳам ҳаёт давом этаверади, лекин китоб ўқимаган одам ҳеч нарса билан изоҳланмайдиган қувонч — дунёни қалб кўзи билан кўришдан маҳрум бўлиб қолади.\nХўш, қалбимизни қандай тарбиялаяпмиз, тафаккуримизни нима билан бойитаяпмиз. Нима билан тўлдирса бўлади — кўнглимизни? Жавоби яна ўша китоб… китобга мурожаат қилиш.\nМашҳур педагог В.Сухомлинскийнинг бир гапи бор: “Китоб — бу қудратли қурол. У бўлмаганида мен соқов ва дудуқ бўлиб қолар эдим… Китоб мутолааси билан ўтган ҳаёт — ихлос билан пухта дарс тайёрлаш дегани эмас. Бола мактабни аъло баҳолар билан тамомлаши мумкин-у, лекин интеллектуал ҳаёт нималигини, юксак инсоний қувонч — ўқиш ва фикр юритиш қувончи нималигини мутлақо билмаслиги ҳам мумкин. Китоб мутолааси билан ўтган ҳаёт — фикрлар гўзаллиги билан ошно бўлиш, маданий бойликдан ҳузур қилиш, ўз-ўзини юқори кўтаришдир”.\nБолалар китобдан узоқлашиб кетяпти, деб жар соляпмиз. Бу ҳатто техникага муккасидан кетган, энг тараққий этган ғарб мамлакатларини ҳам ташвишга солмоқда. Техника мўъжизаларининг домига тушиб қолиш ёш авлоднинг қалбини майиб-мажруҳ қилиб қўймаяптими? Албатта, техника асрида фарзандларимиз телефон, компютердан фойдалана олиши, уларни мукаммал ўрганишига қарши эмасмиз. Муҳими, болага ундан қандай тўғри фойдалана олишни тушунтиришдадир. Аслида компютер билан китобни тенглаштириб ёки таққослаб ҳам бўлмайди. Ахир ҳар бирининг ўз ўрни бор. Соатлаб телефонда гаплашасиз, суткалаб телевизорнинг олдидан жилмайсиз, ҳафталаб компютерда ўйин ўйнайсиз, лекин барча-барчаси ўша куниёқ ёдингиздан чиқиб кетади. Бир ойда атиги биттагина китоб ўқидингиз ёки ҳў-ў неча йиллар олдин қизиқ бир асарни мутолаа қилгансиз… аммо ундан олган таассуротларингизни унутолганингиз йўқ. Ҳалиям китоб қаҳрамонларини эслайсиз. Бировнинг яхши ёки салбий хислатларини қайсидир асарингизда ўқиган қаҳрамонникига ўхшатасиз.\nЭ.Хемингуэй китоб ҳақида бундай ёзади: “Барча яхши китоблар бир жиҳати билан ўхшаш бўлади. Ўқиб тугатаётганингиз сари рўй бераётган воқеалар: яхшилик ёки ёмонликми, ҳаяжон, ғамгинлик ва афсус надоматларми, одамлар ва жойларми, ҳатто об-ҳаво қандайлигигача, шуларнинг бари сизда юз бергандек туюлаверади ва булар бир умрга кўнглингизга ўрнашиб қолади”.\nКитобнинг ана шундай сеҳрли кучи ҳақида бошқа буюк даҳолар ҳам хўп ва кўп ёзишган. Бироқ негадир болаларимиз китобдан анча узоқлашиб кетгандек, назаримда. Ота-оналарга “болангизга нега китоб олиб бермай қўйдингиз?”, деб савол берсангиз: “китоблар жудаям қиммат” ёки “яхши асарлар йўқ”, деган жавобни эшитасиз. Аслида-чи? Бу бир баҳона холос. Чунки китобдан ўн марта қиммат турадиган телефоннинг қимматлигига ҳам, яхши-ёмонлигига ҳам қарамаймиз. Боланинг китоб ўқимаслиги уят эмас, аммо телефони бўлмаслиги уят саналади. Бирор дарслигини вақтида топиб беролмасак бола ўксимайди, лекин телефон олиб бермасак у ўксиб қолади. Хўш, биз қаерда ютаяпмизу, қаерда ютқазаяпмиз? Болаларимизга китоб ўрнига қимматбаҳо телефон олиб бериш билан биз замонавий оила эканлигимизни исботлаймизми?\nХоналари кўп, кутубхонаси йўқ уйлар бугунги кун учун янгилик эмас. Ҳозир яхши меҳнат қилган одам катта-катта иморатлар соляпти. Бу яхши-да. Яқинда ана шундай данғиллама иморат солган қариндошимизнинг уй тўйига бордик.\nЎҳ-ҳў уйнинг лойиҳасини, жиҳозларини кўриб оғзингиз очилади. Танишим ҳамма хоналарга бир-бир бошлади. “Мана бу меҳмонхона, бу ошхона, ётоқхона, болалар хонаси, яна меҳмонхона…” Адашиб кетдим. Баъзи хоналарда иккитадан компютер, баҳайбат телевизорни кўриб ақлингиз шошади… Аммо негадир бу уйни кўриб завқланолмадим, завқ ололмадим… Чунки… чунки уйда бирортаям китоб кўрмадим, бирор хонасини кутубхона қилиб қўймаганига зил кетдим.\nБир оилани биламан. Каталакдай уйда яшайди… лекин кутубхонаси бор, яна ҳеч қаерда топилмайдиган нодир китоблариям бор. Оила бошлиқлари ота-она оддий ишчи бўлишган.\n— Онам бечора бу китобларни ёнимиздаги қоғоз чиқиндиларини қабул қилиб оладиган шохобчадан сотиб олиб йиққан, дейди суҳбатларнинг бирида китобсевар танишим. — Бизлар ўқиёлмадик, мана шу китобларни ўқиб, ўрганиб, олим бўлинглар дерди онажоним…\nРостдан ҳам оиладаги тўрт нафар фарзанд ҳам ўқимишли, олимга тенглашгулик. Бири файласуф, бири тарихчи, бири журналист, яна бири филолог. Оила жамулжам бўлганида улар билан суҳбатлашсангиз эҳ-ҳе баҳслашиб, ҳангома қилиб тўймайсиз. Ҳаётнинг икир-чикири, майда-чуйда ташвишларидан узоқлашасиз.\n— Бола китобга меҳр қўйиши учун “ўқи” деган гапнинг ўзи камлик қилади, назаримда, — дейди ушбу оиланинг тарихчиси — бунинг учун, авваламбор, кичкина кутубхонангиз бўлиши керак. Болага ёшлигидан эртак айтиб бериш керак, токи бола хат танигач эртак “хумори” тутиб ўзи китоб титкилай бошласин. Кейин яна у билан бирга китоб ўқиш, муҳокама қилиш, қандай ўқиш кераклигини маслаҳат бериш керак. Зеро, китоб дунёсига эндигина қадам қўяётган китобхон қўлига савияси паст, зерикарли китоб тушиб қолса унга меҳри уйғонмасданоқ сўниб қолмасин…\nҲа, одамларни яхшиликка, эзгуликка ундовчи яхши китоблар чегара билмайди, дедик.\nБаркамол авлодни вояга етказмоқ, қалбни тарбияламоқ учун уларни китоб билан ошно қилишимиз, китобни маёқ каби қўлларига тутқазмоғимиз керак. Қалб тарбиясини эса биз катталар ўзимиздан, шу бугундан бошлашимиз шарт. Уйга, фарзандларимиз олдига китоб билан кириб боришимиз эса уларни китоб оламига қайтариши шак-шубҳасиз.\n“Ўзбекистон адабиёти ва санъати” газетасининг 2010 йил 6-сонидан олинди.\n← Аввалги Аввалги «Шарқ юлдузи» журналининг 2013 йил сонлари тўлиқ тўплами\nКейинги → Кейинги: Зикир Муҳаммаджонов: «Замонавий асар саҳнада яралади» (2010)


Қирғизистонда битирувчилар дўсти хотираси учун унинг 14 ёшли ўғли Сыймык учун уй қуриб беришди - zarnews.uz\nҚирғизистонда битирувчилар дўсти хотираси учун унинг 14 ёшли ўғли Сыймык учун уй қуриб беришди\nБу ҳақда Қирғизистоннинг Turmush нашри хабар бермоқда.\n8-синфни тугатган Сыймык бувиси Каликан Мендегулова билан бирга Иссиқ-кўл вилоятида яшайди. «Сыймыкни чақалоқлигидан ўзим тарбиялайман. 67 ёшдаман. Мактабда ўқитувчи бўлиб ишлардим, аммо соғлигим туфайли ишдан чиқишимга тўғри келди. Қолаверса, неварам отасидан айрилган пайти 2-синфда ўқирди, унга қараш ўзимга қолди. Ўғлим юрак хуружидан вафот этган. Ўшандан буён неварам иккимиз яшаймиз», дейди онахон.\nАёл невараси учун уй қуриш ҳаракатида эканлигини эшитган собиқ синфдошлар дўсти хотираси учун аёлга уй қуриб беришга кўмакка келишди. «Ўғлимнинг синфдошлари бу йил мактабни тугатганига йигирма йил тўлди. Улар неварам учун уй қуриб беришни тўлиқ зиммасига олиб, свет, газларини ҳам ўтказиб беришди. Ҳамма шароитлари бор ҳозир уйимизда. Улардан миннатдорман», дея фикрини билдирган Каликан Мендегулова.\nСамарқандда 6693 та доимий даромад манбаига эга бўлган оилалар камбағаллик рўйхатидан чиқарилади


Шукуржон КЕНЖАБОЕВ (39-Дўстлик сайлов округи)\n1963 йилда Чортоқ туманида туғилган. Ҳозирги Тошкент давлат техника университетини тамомлаган. Мутахассислиги – муҳандис-механик. Техника фанлари номзоди.\nМеҳнат фаолиятини Наманган шаҳридаги ғишт заводлари бошқармасига қарашли таъмир-механика цехида бошлаган. 1985-1990 йилларда шу бошқармада таъмир-механика цехи бошлиғи, карьер бошлиғи лавозимларида меҳнат қилган.\n1994 йилдан Наманган муҳандислик-педагогика институтида ассистент, 1994-2008 йилларда катта ўқитувчи, кафедра мудири, факультет декани муовини лавозимларида меҳнат қилган. 2006 йилда Ўзбекистон Республикаси Президентининг «Истеъдод» жамғармаси танлови ғолиби.\n2008-2011 йилларда Наманган муҳандислик-педагогика институти механика факультети декани, Академик лицей ва касб-ҳунар коллежлари билан ишлаш бўйича проректор лавозимларида ишлаган.\nНомзод ўз сайловолди дастурида таълим олиш ва касб-ҳунар ўрганишнинг адолатли ва ижтимоий жиҳатдан мақбул тизимини янада такомиллаштириш бўйича таклифларини илгари сурган.\n– Ўрта махсус ва олий таълим муассасалари битирувчилари учун квоталанган иш ўринларини ташкил этиш механизмини ишлаб чиқиш, кўп болали, ижтимоий ёрдамга эҳтиёжманд оилаларнинг тўлов-контракт асосида ўқиётган фарзандлари учун имтиёзли таълим кредитлари бериш тизимини янада такомиллаштириш бугунги кунда долзарб масалалардан бири, – дейди у. – Агар сайловчилар менга ишонч билдириб, депутат этиб сайлансам, партия сайловолди дастуридан келиб чиққан ҳолда, ушбу масалалар қонунчилигимизда ўз ифодасини топиши учун курашаман. Мулкчиликнинг барча шаклларидаги корхона ва ташкилотлар эҳтиёжи учун мутахассис кадрлар тайёрлашда олий ўқув юртларига грантлар ажратилишини қўшимча рағбатлантириш масалалари ҳам доимий эътиборимда бўлади.\nНомзод бугунги долзарб масалалар ечими устида фикр юритмоқда. Жамиятдаги муаммоларни теран билиш, уларни ҳал этиш бўйича таклифлар билдириш учун кишида чуқур билим, ҳаётий тажриба бўлиши керак. Шукуржон Кенжабоевда бу имкониятлар етарли.\nНасиба ДАДАБАЕВА (40-Сардоба сайлов округи)\n1969 йилда Наманган шаҳрида туғилган. Андижон давлат тиббиёт институтини тамомлаган. Мутахассислиги – врач-педиатр.\nМеҳнат фаолиятини 1992 йилда Наманган шаҳар 1- туғруқхонасида бошлаган. 1993-2006 йилларда Наманган шаҳар 2-туғуруқхонасида врач неонотолог, шаҳар 2-болалар поликлиникасида болалар врач педиатри вазифаларида ишлаган. 2006 йилдан 9-оилавий поликлиникада бош врач ўринбосари.\nФаолияти давомида поликлиника худудига қарашли аҳоли ўртасида аҳолини репродуктив саломатлигини мустаҳкамлаш, соғлом бола туғилиши, жисмоний ва маънавий баркамол авлодни вояга етказиш борасидаги ишларни янада кучайтириш ва самарадорлигини оширишга катта ҳисса қўшиб келаяпти.\nУ мактаб ва мактабгача таълим муассасаларида сифатли тиббий хизмат тизимини назоратга олиш баркамол авлод тарбиясида катта аҳамиятга эга, деб ҳисоблайди. Шу боис сайловолди дастурида бу каби масалаларга алоҳида ўрин ажратган.\n– Хотин-қизлар, айниқса, меҳнат билан банд аёлларнинг ижтимоий-иқтисодий манфаатларини ҳимоя этишни ўзимга мақсад қилиб қўйганман, – дейди у. – Чунки ишлаб чиқаришда санитария-гигиена шароитларини яратишга барча корхона ва ташкилотларда ҳам етарли эътибор берилаяпти, деб бўлмайди. Назаримда Қонунчилик палатасининг қўмиталари мазкур масалалар билан бевосита шуғулланишлари, тегишли ташкилот ва идораларнинг бу борадаги фаолияти устидан мониторинг ўтказиб, аҳволни яхшилаш учун зарур чоралар кўришлари, керак бўлса, депутатлар қонунчилик ташаббуслари билан чиқишлари лозим. Агар Олий Мажлис Қонунчилик палатаси депутати этиб сайлансам, оила, хотин-қизлар, болалар ҳуқуқларига доир қонунлар ижросини таъминлашда депутатлар масъулияти, тарғиботчилик-ташкилотчилик фаолиятини кучайтиришга оид таклифларни илгари сурмоқчиман.\nНасиба Дадабаева ўз дастурида кўпчилик ҳар доим ҳам эътибор бермайдиган, аммо зарур ҳаётий масалаларни илгари сурмоқда. Ҳақиқатан ҳам жойларда электоратимиз вакиллари бўлган оддий ишчи-хизматчилар учун меҳнат шароитларини яхшилаш, хусусан, санитария-гигиена шароитларини талаб даражасида яратиш борасида қилинадиган ишлар оз эмас.\nДепутатликка номзодимизга овоз берилса, ушбу масалалар қонун орқали ўз ечимини топишига ишонамиз.\nГулнора ОМОНИЛЛАЕВА (41-Тошбулоқ сайлов округи)\n1966 йилда Наманган туманида туғилган. Ҳозирги Наманган давлат университетини тамомлаган. Мутахассислиги – она тили ва адабиёт фани ўқитувчиси.\nМеҳнат фаолиятини Наманган туманидаги 12-мактабда бошлаган. 1990-2013 йилларда ўқитувчи, директор ўринбосари, директор лавозимларида фаолият кўрсатган. 2013 йилдан Наманган туманида ҳоким ўринбосари, хотин-қизлар қўмитаси раиси.\nМеҳнат фаолияти жараёнида хотин-қизлар бандлигини таъминлаш, хотин-қизлар фаоллигини янада ошириш, соғлом турмуш тарзини тарғиб этишга қаратилган тадбирларнинг ташаббускори бўлди.\nУ аҳолининг кам таъминланган қатламлари ва ишга жойлашишда қийинчиликларга дуч келаётган инсонларни манзилли ижтимоий ҳимоя қилиш тизимининг самарадорлигини ошириш мақсадида моддий ёрдамга эҳтиёжманд оилаларни қўллаб-қувватлаш ва ижтимоий нафақаларни тўлаш тизимини такомиллаштириш, шунингдек, якка тартибдаги меҳнат фаолиятини микрокредитлаш ва микромолиялаш тизимининг янада самарадорлигини ошириш масалаларини ўз сайловолди дастурига киритган.\n– Фуқаролар ўзини ўзи бошқариш идоралари томонидан аҳолининг банд бўлмаган вакилларини ўз ишини очиш ва бизнес юритиш кўникмаларига ўргатиш мақсадида жойларда маслаҳат марказларини ташкил этишга оид қонунчилик меъёрларини такомиллаштириш зарур, деб ўйлайман, – дейди у. – Шунингдек, ташкил этилаётган маслаҳат марказлари мақбуллигини таъминлаш, кам даромадли ва ишга жойлашишда қийналаётган фуқароларнинг улардан фойдаланишлари учун тенглик яратилиши бўйича депутатлик ва жамоатчилик назоратини йўлга қўйиш муҳим. Депутат этиб сайлансам, фаолиятимни электорат манфаатлари асосида ташкил этмоқчиман.\nГулнора Омонуллева дастурида оддий одамлар манфаати ҳимояси кўзда тутилмоқда. Ёрдамга муҳтож оила, ўз мустақил ишини бошламоқчи бўлган кишиларни ҳар томонлама қўллаш ижтимоий адолатни ўрнатишда муҳим аҳамиятга эга. Депутатликка номзод тажрибали инсон, она тили ва адабиёт ўқитувчиси сифатида бу масалаларни чуқур англайди.\nСобитхон ТУРҒУНОВ(42-Косонсой сайлов округи)\n1965 йилда Чортоқ туманида туғилган. Ҳозирги Фарғона давлат университетини тамомлаган. Мутахассислиги – умумтехника фанлари ва меҳнат таълими ўқитувчиси. Педагогика фанлари доктори, профессор.\nМеҳнат фаолиятини 1986 йилда Чортоқ туманидаги 3-мактабда ўқитувчиликдан бошлаган. 1991-1998 йилларда ҳозирги Наманган давлат университети умумтехника кафедраси ўқитувчиси, катта ўқитувчиси, доценти вазифаларида ишлаган. 1998-2001 йилларда Наманган муҳандислик-педагогика институти кафедра мудири, факультет декани, 2001-2005 йилларда Наманган вилоят педагог кадрларни қайта тайёрлаш ва малакасини ошириш институти ректори, 2011-2012 йилларда Ўзбекистон Педагогика фанлари илмий-тадқиқот институти директори лавозимларида ишлаган. 2012 йилдан Наманган вилоят халқ таълими бошқармаси бошлиғи.\nНомзод ўз сайловолди дастурида жисмоний имкониятлари чекланган ёшларнинг олий ўқув юртларида таълим олиш имкониятларини кенгайтириш, ўрта ва олий педагогик маълумотга эга, лекин бола тарбияси билан машғул бўлгани боис ишламайдиган аёлларнинг оилавий мактабгача таълим тарбиячиси сифатидаги уй меҳнатини ташкил этишнинг қонуний асосларини мустаҳкамлаш юзасидан ташаббуслар билан чиқишни мақсад қилган.\n– Қонунчилик палатаси депутатлигига номзод сифатида сайловолди дастуримни тузар эканман, партиямиз илгари сураётган долзарб вазифалар, шу куннинг талабларини ҳисобга олишга ҳаракат қилдим, – дейди у. – Аҳолининг ижтимоий муҳофазасини кучайтириш учун, аввало, одамларга меҳнат қилиш имкониятини янада кенгайтириб бериш керак. Бунинг учун бандлик дастурлари ижросини қатъий таъминлаш, номига эмас, юқори даромадли иш ўринлари яратиш ҳақида кўпроқ бош қотиришимиз зарур.\nСобитхон Турғунов ўзининг чуқур билими, меҳнатсеварлиги, ташаббускорлиги билан вилоят жамоатчилиги орасида ҳурмат ва эътибор қозонган.\nДилорам РАҲМАТОВА (43-Поп сайлов округи)\n1958 йилда Поп туманида туғилган. Ҳозирги Тошкент аграр университетини тамомлаган. Мутахассисилиги – агроном. «Ўзбекистонда хизмат кўрсатган пахтакор».\nМеҳнат фаолияти давомида 1973-2006 йилларда Поп туманидаги «Сирдарё» жамоа хўжалиги ишчиси, механизатор, пахтачилик бригадаси бошлиғи вазифаларида ишлаган. 2006 йилдан тумандаги «Тошпўлат-Турғунбой-Расулжон» фермер хўжалиги раҳбари.\nУ туманда ва вилоятда пилла, пахта ва ғаллачиликда юқори кўрсаткичларга эришиб келаётган илғор фермерлардан ҳисобланади. Ҳозирги вақтда фермер хўжалиги 60 гектарга яқин майдонда деҳқончилик қилиб келмоқда. Хўжаликда 2010-2013 йиллар давомида 34,5 гектар майдонга чигит экилиб, ўртача 37,9 центнердан ҳосил олиниб, белгиланган режа 100,5 фоизга бажарилди.\nУ фермер хўжалигидан олинган даромадлар ҳисобидан кам таъминланган оилалар, ногиронларга мунтазам ёрдам бериб келади. Ишга жойлашишда қийинчиликларга дуч келаётган кишилар бандлигини таъминлашнинг самарадорлигига эришиш мақсадида Ўзбекистон Халқ демократик партияси дастуридан келиб чиққан ҳолда бу борада кўплаб вазифаларни ўз сайловолди дастурида белгилаб олган.\n– Аҳоли кўп бўлган минтақаларда бандликни таъминлаш мақсадида саноатни ривожлантириш керак бўлади. Янги иш ўринлари ташкил қилишни молиявий жиҳатдан қўллаб-қувватлашга ихтисослашган махсус минтақавий инвестицион фондларни ташкил этишни рағбатлантиришга доир меъёрий-ҳуқуқий ҳужжатларни қабул қилишда ўз ҳиссамни қўшмоқчиман, – дейди у. – Корхона ва ташкилотлар эҳтиёжларидан келиб чиқиб, ўрта махсус маълумотга эга бўлган кадрлар тайёрлаш амалиётини ривожлантиришнинг меъёрий-ҳуқуқий асосини такомиллаштириш керак. Шунингдек, касб-ҳунар коллежлари битирувчиларига ўз мустақил ишини бошлашига кўмаклашиш бўйича ҳуқуқий механизмларни янада мустаҳкамлаш зарур, деб ҳисоблайман.\nДилорам Раҳматова қишлоқ одамлари ҳаётини яхши билади. Умр мазмунини уларга ёрдам кўрсатиш, турмушини фаровонлаштиришга ҳисса қўшишда, деб билади. Агар у депутат этиб сайланса, бу борадаги ниятларини амалга ошириш учун катта имкониятга эга бўлади.\nГулзода АБДУЛЛАЕВА (44-Тўрақўрғон сайлов округи)\n1967 йилда Тўрақўрғон туманида туғилган. Ҳозирги Наманган давлат университетини тамомлаган. Мутахассислиги – рус тили ва адабиёти фани ўқитувчиси. 2009 йилда халқ депутатлари Тўрақўрғон туман Кенгаши депутати этиб сайланган.\nМеҳнат фаолиятини 1989 йилда Тўрақўрғон туманидаги 34-мактабда бошлаган. 1990-2006 йилларда тумандаги 13-сонли мактабда ўқитувчи, ўқув ишлари бўйича директор ўринбосари бўлиб ишлаган. 2006 йилдан мазкур мактаб директори.\nНомзод ўз сайловолди дастурида қишлоқ жойларда хотин-қизлар учун, айниқса, касб-ҳунар коллежлари битирувчи қизлари учун иш ўринлари яратишга кўмаклашиш, халқ таълими ва тиббиёт ходимлари, хусусан, аёллар учун меҳнат шароитларини янада яхшилаш масалаларини илгари сурган.\n– Электоратимиз, яъни аҳолининг кам таъминланган, ижтимоий ҳимояга эҳтиёжманд қатлами манфаатларини янада самарали ҳимоя қилиш бўйича қатор ташаббуслар билан чиқишни мақсад қилганман, – дейди у. – Олий Мажлис Қонунчилик палатасидаги фракциямизнинг фаолиятини такомиллаштириш, жойлардаги депутатлик бирлашмаларининг ташаббускорлигини ошириш мақсадга эришишнинг энг муҳим шартларидан биридир.\nАҳолининг кам таъминланган қатлами учун иш ўринлари яратиш ва шу соҳада қабул қилинган давлат ва ҳудудий дастурларда иштирок этиш, дастурларнинг жойларда бажарилишини таъминлаш устидан парламент назоратини ўрнатиш ҳам муҳим аҳамиятга эга. Бундан ташқари, биз аҳолининг ижтимоий заиф қатламлари вакиллари учун янги иш ўринлари яратиш, молиявий имтиёзлар ва енгилликлар беришга эришиш тарафдоримиз. Агар Қонунчилик палатасига депутат бўлиб сайлансам, партиямиз дастуридан келиб чиқадиган шу каби мақсад-ғояларнинг қонуний асосларини ишлаб чиқишга ҳисса қўшмоқчиман.\nУ билимли, изланувчан, талабчан, шу билан бирга, меҳрибон устоз. Фидойилиги ва меҳнатсеварлиги туфайли ҳамкасблари ўртасида катта ҳурмат қозонган.\nКомилжон МАМАТЧАЕВ (45-Уйчи сайлов округи)\n1966 йилда Уйчи туманида туғилган. Тошкент тўқимачилик ва енгил саноат институтининг Наманган филиалини тамомлаган. Мутахассислиги – инженер-технолог.\nМеҳнат фаолиятини Уйчи йигирув-тўқув фабрикасида бошлаган. 2002-2009 йилларда Наманган шаҳридаги «Аснамтекстиль» қўшма корхонасида бош механик, ишлаб чиқариш бошлиғи, техник директор, Наманган шаҳридаги «Оқ-олтин» йигирув фабрикасида ишлаб чиқариш бошлиғи вазифаларида ишлаган. 2009 йилдан «Мега-Текстиль» хорижий корхонасида ишлаб чиқариш бўлими бошлиғи.\nУ меҳнат фаолияти даврида асосий эътиборини енгил саноат маҳсулотлари ишлаб чиқаришни ривожлантиришга қаратган. Юртимизда пахта хомашёсидан тайёр маҳсулотлар ишлаб чиқариш, шу орқали иқтисодиётимизнинг самарадорлиги, рақобатбардошлигини муттасил ошириб бориш жараёнларида иштирок этиб келмоқда.\nДепутатликка номзод сифатида у енгил саноатни юқори даражада ривожлантириш орқали тараққиётни янада жадаллаштириш, кўплаб янги, юқори ҳақ тўланадиган ва барқарор иш ўринлари ташкил этиш ғояларини илгари сурган.\n– Депутатликка сайлансам, шу масалалар бўйича бир қатор таклифларимни тақдим этмоқчиман, – дейди у. – Мамлакатимизнинг барча ҳудудларида енгил саноатни равнақ топтириш бўйича етарли имкониятлар мавжуд. Бизда мўл хомашё, тайёр, хилма-хил харидоргир маҳсулотлар ишлаб чиқариш асослари бор. Ҳар бир ҳудудда ҳунармандчилик, пахтачилик, матога ишлов бериш анъаналари ўзига хос. Бу борада тўпланган тарихий тажрибадан унумли фойдаланиш муҳимдир. Таҳлиллар енгил саноатнинг истиқболи порлоқ эканини кўрсатмоқда. Демак, ана шу тизимда яратилган иш ўринлари барқарор, ишга тўланадиган ҳақ юқори бўлади.\nКомилжон Маматчаев меҳнат фаолияти давомида ўзини етук мутахассис сифатида кўрсата билди. Ташкилотчилик қобилияти, фаол сиёсий ва фуқаролик позициясига эгалиги билан жамоа ўртасида ҳурмат-эътиборга эга.\nКамолиддин МАТКАРИМОВ (46-Учқўрғон сайлов округи)\n1968 йилда Косонсой туманида туғилган. Ҳозирги Наманган муҳандислик-педагогика институтини тамомлаган. Мутахассислиги – автомобиль транспорти эксплуатацияси ва таъмири бўйича муҳандис-муаллим.\nМеҳнат фаолиятини ўзи таҳсил олган институтда ассистентликдан бошлаган ва катта ўқитувчи, доцент, кафедра мудири, ҳозирги Наманган муҳандислик-технология институтининг доценти, кафедра мудири, ички назорат ва мониторинг бўлими бошлиғи, «Менежмент» факультети декани лавозимларида ишлаган. 2011 йилдан институтнинг «Муҳандислик-технология» факультети декани.\nУ таълим муаммолари, ўқув жараёнига замонавий педагогик ва ахборот технологияларини татбиқ этиш, автотранспорт-йўл мажмуаси корхоналари иш самарадорлигини оширишнинг долзарб масалаларига бағишланган 120 дан ортиқ илмий-услубий иш муаллифи. Унинг касб-ҳунар коллежлари учун «Автомобилларда ишлатиладиган ашёлар», «Автотранспорт қонунчилиги асослари» ва «Автотранспортда ҳисоб ва ҳисобот» номли қўлланмалари нашр қилинган.\nУ ёшлар ўртасида соғлом турмуш тарзини тарғиб қилиш, ёшларни спорт билан шуғулланишлари учун зарур шарт-шароит яратишга жиддий эътибор бермоқда.\n— Ёшларни баркамол авлод қилиб тарбиялашни кучайтириш, таълим жараёнларини янада такомиллаштиришга қаратилган аниқ таклифларим бор, – дейди у. – Бугунги тараққиёт, глобаллашув жараёнлари, мамлакатимизнинг дунё халқлари билан ўзаро ҳамкорлиги тобора мустаҳкамланиб бораётган бир вақтда катта ҳаётга қадам қўяётган ҳар бир йигит-қиздан хорижий тилларни билиш, эркин ёзиш ва сўзлай олиш талаб этилмоқда. Шунинг учун мен ёшларга хорижий тилларни ўқитиш соҳасидаги шарт-шароитларни янада яхшилаш борасидаги таклифларимни илгари сурмоқчиман.\nУнинг сайловолди дастуридан шунингдек, ўрта-махсус ҳамда олий таълим муассасаларида таҳсил олаётган йигит-қизларнинг амалиётда самарали ишлаб кетиш, мустақил бизнес юритиш қобилиятини ривожлантиришга қаратилган махсус фанлар киритиш, ёшларнинг бандлигини таъминлаш билан боғлиқ долзарб таклифлар алоҳида ўрин олган.\nНурдинжон ИСМОИЛОВ (47-Чортоқ сайлов округи)\n1959 йилда Учқўрғон туманида туғилган. Тошкент давлат университети (ҳозирги ЎзМУ)ни тамомлаган. Мутахассислиги – ҳуқуқшунос. Юридик фанлари номзоди.\n1980-1985 йилларда Наманган вилояти прокуратураси идораларида турли лавозимларда ишлаган. 1985-1989 йилларда Уйчи тумани прокурори, 1989-1995 йилларда Наманган вилояти Адлия бошқармаси бошлиғи бўлган. 1995 йилда Олий Мажлис депутати этиб сайланганидан сўнг, Олий Мажлиснинг Қонунчилик ва суд-ҳуқуқ масалалари қўмитаси раиси ўринбосари, қўмита раиси лавозимларида ишлаган. 2001-2002 йилларда Ўзбекистон Республикаси Президенти девони Қонунчилик ва суд ҳокимияти органлари билан алоқалар бўйича экспертлар гуруҳининг раҳбари, 2002-2005 йилларда Олий Мажлиснинг Қонунчилик ва суд-ҳуқуқ масалалари қўмитаси раиси, 2005-2012 йилларда Олий Мажлис Қонунчилик палатасининг Қонунчилик ва суд-ҳуқуқ масалалари қўмитаси раиси лавозимларида фаолият юритган. 2012 йилдан буён Ўзбекистон Республикаси Президентининг Олий Мажлис, сиёсий ва жамоат ташкилотлари билан ҳамкорлик қилиш бўйича Давлат маслаҳатчиси.\nНурдинжон Исмоилов катта назарий ва амалий тажрибага эга ҳуқуқшунос сифатида жамиятимиз ҳаётининг турли соҳаларига тааллуқли қонун ҳужжатларини ишлаб чиқиш, уларни парламент муҳокамаси учун тайёрлаш, қонунлар ижросини таъминлаш, суд-хуқуқ соҳасидаги ислоҳотларга, юртимизда ҳуқуқий демократик давлат қуриш борасидаги давлат дастурларини амалга оширишга ҳисса қўшиб келмоқда.\nУ парламентнинг роли ва аҳамиятини янада ошириш, қонун лойиҳаларини муҳокама қилиш жараёнини янада такомиллаштириш, унда жамоатчилик фикрини эътиборга олиш, қонунчилик жараёнида фракциялараро курашни фаоллаштириш, парламент назоратининг самарадорлигини янада ошириш, суднинг мустақиллигини таъминлаш, фуқароларимизнинг суд орқали ҳимояланиш кафолатларини янада кенгайтиришни долзарб масалалар, деб ҳисоблайди.\nАкрамжон САЪДУЛЛАЕВ (48-Чуст сайлов округи)\n1966 йилда Тўрақўрғон туманида туғилган. Ҳозирги Ўзбекистон Миллий университетини, Ўзбекистон Республикаси Президенти ҳузуридаги Давлат бошқаруви академиясини тамомлаган. Мутахассислиги – инженер-геофизик.\nМеҳнат фаолиятини Наманган вилоят табиатни муҳофаза қилиш қўмитасининг ер захираларини муҳофаза қилиш ва ундан оқилона фойдаланиш давлат инспекциясида бошлаган ва мутахассис, етакчи мутахассис, инспекция бошлиғи лавозимларида ишлаган. 2010-2012 йилларда Наманган вилоят табиатни муҳофаза қилиш қўмитасининг давлат экологик экспертизаси бошлиғи ўринбосари лавозимида фаолият олиб борган, 2012 йилдан мазкур қўмита раиси.\n— Аҳолининг ижтимоий ҳимояга эҳтиёжманд қатламларини ташвишга соладиган энг долзарб муаммолардан бири, шубҳасиз, ўй-жой масаласидир, – дейди у. – Шу сабабли мен давлат мулкини хусусийлаштиришдан тушган маблағларнинг бир қисмини аҳолининг ижтимоий ҳимояга эҳтиёжманд қатламлари учун уй-жой қуришда самарали ишлатишнинг аниқ механизмларини ишлаб чиқиш муҳим, деб ҳисоблайман.\nБундан ташқари, ногиронларнинг ижтимоий инфратузилмалар, шу жумладан турар-жой ва жамоат бинолари, транспорт коммуникацияларидан бемалол фойдаланишлари учун шароитларни янада яхшилаш, шунингдек, аҳоли пунктлари, бино ва иншоотларни лойиҳалаштиришда улар учун қулайликлар яратишни албатта ҳисобга олиш керак.\nАҳолига хизмат кўрсатувчи транспорт тизимини, тежамкор ер усти транспорти инфратузилмасини янада ривожлантириш масалалари ҳам айни кунда долзарб аҳамият касб этмоқда. Шунингдек, қишлоқларда инфратузилмани ривожлантириш, ерларнинг унумдорлигини ошириш, экин майдонларидан оқилона фойдаланиш орқали қишлоқ аҳолисининг фаровонлигини таъминлаш бўйича тегишли меъёрий-ҳуқуқий асосларни янада такомиллаштириш муҳим, деб ўйлайман. Агар сайловчилар мени депутатликка муносиб кўришса, бу масалалар қонунчиликда ўз ифодасини топиши учун бор билим ва тажрибамни ишга соламан.\nАкромжон Саъдуллаев табиатан курашчан, ўзи илгари сурган ғояларни амалга ошириш бўйича астойдил ҳаракат қилади. Бу унинг иш тажрибасида бир неча бор исботланган. Қолаверса, у катта ҳаётий тажрибага ҳамда аҳолининг, айниқса, қишлоқ жойларда истиқомат қиладиган кишиларнинг ҳаёт даражасини кўтариш бўйича аниқ таклифларга эга.\nАбдугаппор КИРГИЗБАЕВ (49-Янгиқўрғон сайлов округи)\n1962 йилда Учқўрғон туманида туғилган. Низомий номидаги Тошкент давлат педагогика институти (университети)ни тамомлаган. Мутахассислиги – тарих ва жамиятшунослик фани ўқитувчиси. Тарих фанлари доктори, профессор.\nМеҳнат фаолиятини Тошкент шаҳридаги 186-мактабда тарих ва жамиятшунослик фани ўқитувчилигидан бошлаган. 1986-1989 йилларда Ўзбекистон Республикаси Фанлар академияси Ойбек номли Ўзбекистон халқлари тарихи музейида кичик илмий ходим, илмий ходим вазифаларида ишлаган. 1989-1992 йилларда Фанлар Академияси Тарих институтининг аспиранти бўлган. 1992-2005 йилларда Низомий номидаги Тошкент давлат педагогика университети доценти, тарих факультети декани ўринбосари, университет касаба уюшмаси раиси, Маънавий-маърифий ишлар бўйича биринчи проректор, факультет декани бўлиб фаолият юритган. 2005-2009 йилларда Олий ва ўрта махсус таълим вазирлигининг Маънавий-ахлоқий тарбия ва спорт бўлими бошлиғи бўлган. 2010 йилдан Олий Мажлис Қонунчилик палатаси депутати, Фан, таълим, маданият ва спорт масалалари қўмитаси раиси ўринбосари.\n– Депутат, аввало, ўз сайловчилари олдида ҳисобдордир, – дейди у. – Шунинг учун ўтган йилларда ўзим сайланган сайлов округидаги барча сайловчиларим, партиямиз электорати вакиллари билан мунтазам алоқада бўлдим. Учрашувларда парламент томонидан қабул қилинаётган қонунларнинг мазмун-моҳияти ҳақида маълумотлар бериб бордим. Қонунлар лойиҳалари юзасидан фуқароларнинг фикрларини ўргандим ва ўринли таклифларни қабул қилинаётган қонунларда акс эттиришга ҳаракат қилдим.\nАгар улар менга яна ишонч билдириб, Олий Мажлис Қонунчилик палатаси депутати этиб сайлансам, қишлоқ ёшларининг манфаатларини таъминлаш борасида олис ҳудудлардаги йигит-қизларнинг имкониятларини юзага чиқаришга қаратилган ишларни изчил давом эттириш, янада кучайтириш учун ҳаракат қиламан.\nАбдугаппор Киргизбаев жамоатчиликка яхши таниш олим. У депутат сифатида ҳам фаол иш олиб бормоқда. Айниқса, таълим соҳасидаги юқори билими, мустақил фикрлари билан жамоатчилик ўртасида ҳурмат қозонган.


Новости Узбекистана > Версия для печати > Жигарни «эзувчи» кундалик 9 та зарарли одат, уни тозаловчи 11 маҳсулот\nГлавная > САЛОМАТЛИК > Жигарни «эзувчи» кундалик 9 та зарарли одат, уни тозаловчи 11 маҳсулот\nЖуда кеч ухлаш ва эрталаб жуда кеч уйғониш.\nПешобни ўз вақтида чиқариб юбормаслик.\nЖуда кўп овқат истеъмол қилиш.\nҲаддан ташқари кўп дори-дармон ичиш.\nҚўшимча моддалар, рангланган маҳсулотлар, сохта ширинлаштиргичлар истеъмол қилиш.\nЁғли овқатлар истеъмоли. Имкон қадар овқатларни ёғсиз истеъмол қилган маъқул. Айниқса, ҳолдан тойганда, тунги маҳалда ёғли овқатларни тановул қилманг.\nЧала пишган маҳсулотларни истеъмол қилиш.\nКарам, брокколи каби крестгулли сабзавотлар


“Эътироф-2015” тақдирлаш маросимидан онлайн репортаж\n18:11 / 21.12.2015\nБугун, 21 декабрь куни пойтахтимиздаги “Истиқлол” санъат саройида “Эътироф-2015” миллий мукофоти совриндорларини тантанали равишда тақдирлаш маросими бўлиб ўтади.\nУнда 23та номинация бўйича ғолиблар номи маълум бўлади. Айни пайтда маросим ўз ишини бошлади. Мазкур маросимда Kun.uz мухбирлари ва фотомухбирлари ҳам иштирок этмоқда. Маросим тафсилотларини онлайн репортажимиз орқали кузатиб боринг.\nБирма-бир ғолиблар номи аниқланмоқда. Демак, “Йилнинг энг яхши театр актёри” номинациясида "Туташ тақдирлар" сериали орқали кўпчиликка таниш бўлган Ўзбек миллий академик театри актёри Феруз Бурхонов ғолиб деб топилди.\n“Йилнинг энг яхши театр актрисаси” номига эса Шахло Темирова муносиб деб топилди.\n“Йилнинг энг яхши киноактрисаси” номинациясида Ражабова Юлдуз номи тилга олинди.\n“Йилнинг энг яхши ёшлар дастурлари продюсери” номинациясида “Менинг юртим" телеканали вакили Сафаров Бахтиёр ғолиб сифатида эътироф этилди.\n“Йилнинг энг яхши киноактёри” – Шоҳрух Насимов.\n“Энг яхши тарихий аёл образи” – Йўлдошева Гулбаҳор.\n“Йилнинг энг яхши ҳайкалтароши” – Алназаров Асланбекка насиб қилди.\n“Йилнинг энг яхши ҳунарманди” номига Жасур Жумаев сазовор бўлди.\n“Энг яхши радио бошловчи” – Аҳмедов Иброҳим.\nТошкент телеканали журналисти Жамшид Умрзоқов “Энг яхши журналист” номинациясига муносиб деб топилди.\n“Йилнинг энг яхши спортчиси” – спортнинг таэквандо тури бўйича Жаҳон чемпиони Дмитрий Шокин мукофотни қабул қилиб олди.\n“Йилнинг энг яхши спорт мураббийи” – Юсупов Жалол.\n“Спорт маликаси” – Келдиёрова Диёра.\nМуқаддас Саъдуллаева "Йилнинг энг яхши киноактрисаси" Юлдуз Ражабовани қутламоқда.\n“Йилнинг параолимпиячиси” – Норбеков Хусниддин.\n“Эътибор” номинациясида санъаткор Нуриддин Ҳамроқулов номи эътироф этилди. Мукофотни санъаткорнинг ўғли Ойбек Ҳамроқулов қабул қилиб олди.\nСанъат соҳасидаги “Хизматлари учун” номинациясида Нуриддин Ҳайдаров ғолиб бўлди. Мукофот унинг ўғли Хожакбар Ҳайдаровга топширилди. Саҳнада “Юр, муҳаббат, кетдик бу ердан” таронаси янграмоқда.\n“Йилнинг энг яхши бастакори” – Абдуллаева Ойдин. “Йилнинг энг яхши балетмейстери” – Журабоева Чаросой. Мукофотларни Кумуш Раззоқова топширди.\n“Йилнинг энг яхши раққосаси” – Мадраҳимова Дилором.\n“Энг яхши опера аёл хонандаси” – Маматова Ширин.\n“Йилнинг энг яхши гуруҳи, ансамбли, оркестри” – Ойбек ва Нигора.\n“Йилнинг энг яхши эркак эстрада хонандаси” – Абдурашид Йўлдошев!\n“Йилнинг энг яхши аёл эстрада хонандаси” – Малика Эгамбердиева.\nШу билан 2015 йилда эътироф этилганларнинг номлари маълум бўлди. Kun.uz сайти таҳририяти барча ижодкорларни мукофот билан муборакбод этиб, уларнинг келгусидаги фаолиятига муваффақиятлар тилаб қолади. Мазкур маросимнинг тўлиқ тафсилоти, фото ва видео репортаж сайтимиз орқали эътиборингизга ҳавола этилади.


Япония Украина бўйича инқироз юзага келса, Европага суюлтирилган газ етказиб беришга тайёр — ОАВ – Kommers.uz\nИқтисодиёт\t15:20 | 9.2.22\nЯпония Украина бўйича инқироз юзага келса, Европага суюлтирилган газ етказиб беришга тайёр — ОАВ\nЯпония ҳукумати ҳамкорлик сўрови билан япон компанияларига мурожаат қилиши мумкин.\nЯпония Украина инқирози туфайли Европага газ етказиб беришга тайёрлигини билдирди. Бу ҳақда япон ОАВлари Kyodo ва NHK ҳукумат манбаларига таяниб хабар берди.\nҚайд этилишича, Украинадаги вазият кескинлашиб, Россия ва Ғарб ўртасида можарога олиб келиши мумкин бўлган тақдирда Япония ўз захираларининг бир қисмини Европага етказиб беришга тайёр. Япониядан буни АҚШ илтимос қилган.\nАввалроқ Европадаги газ омборлари 85 фоизга бўшагани хабар қилинганди. Шунингдек, Европа Иттифоқи Озарбайжон билан газ етказиб беришни муҳокама қилиши ҳақида хабар берилди.


Анчелотти: "Реал" финалга "Барса" билан ўйиндагидан бошқачароқ ёндашади\nБугун Испания Суперкубоги финал учрашуви бўлиб ўтади. Унда "Реал" ва "Атлетик" жамоалари ўзаро баҳс олиб боради.\nМазкур баҳс олдидан "қиролли клуби" бош мураббийи Карло Анчелотти ўз фикрлари билан ўртоқлашди: "Атлетик" футболчилари бир қатор кучли ҳислатларга эга, ҳимоядаги ҳаракатлар, юқори ўйин темпи, ҳужумлар ташкил этиш, тўп билан ишлашдаги маҳорат.\nБуни ёддан чиқариб бўлмайди. Биз бугунги баҳсга "Барселона"га қарши ўйиндагидан бошқачароқ ёндашамиз. Финалга чиқиш доим ўзига хос воқеа бўлган. Аммо жамоам бундай муҳим ўйинларда иштирок этишга ўрганган.\n"Реал" - "Атлетик" учрашуви Тошкент вақти билан соат 23:30 да бошланади.


Эрон кемаси адашиб Эрон кемасига ракета отди, 40 одам ҳалок бўлди\n14 апрел 2021, Тошкент вақти: 10:42\n"Жамаран" фрегатидан отилаётган "Нур" ракетаси.\nЭронда “Жамаран” фрегати ўқув машғулоти пайтида “Конарек” кемасини чўктириб юборди. Бирлашган Араб Амирликларида нашр этилувчи The National ва “Ал Масдар” газеталарининг маҳаллий журналистларга таяниб хабар беришича, ҳодиса оқибатида 40 киши ҳалок бўлган.\nБилдирилишича, ўқув ҳужуми пайтида “Конарек” кемаси ўз вақтида четга чиқишга улгурмаган ва “Жамаран” кемаси отган ракетадан чўка бошлаган. Чўкиб кетган кема 2018 йилдаги қайта қуролланиш даврида Эрон денгиз флоти таркибига киритилган эди.\n“Жамаран” кемаси эса 2010 йилда сувга туширилган. У Хитойнинг “Инцзи-8” ракетасидан нусха кўчирилган “Нур” ракеталари билан қуроллантирилган.\nЭрон расман мазкур воқеа юзасидан хабар тарқатмади.


Россиялик профессордан мураккаб жарроҳлик амалиётлари - zarnews.uz\nРоссиялик профессордан мураккаб жарроҳлик амалиётлари\nВилоят ногиронларни реабилитация қилиш марказида Россиянинг Санкт-Петербург шаҳридаги Р.Р.Вреден номли травматология ва ортопедия илмий-текшириш институти профессори, тиббиёт фанлари доктори В.Усиков томонидан беморларнинг тиббий кўриги ва мураккаб жарроҳлик амалиётлари ўтказилди.\nРоссиялик профессор беш кун давомида 300 га яқин беморларни тиббий кўрикдан ўтказиб, уларга маслаҳат ва тавсиялар берди.\n- Кунига 30-35 нафар беморни кўрикдан ўтказиб, куннинг иккинчи ярмида операция қиляпмиз, - дейди вилоят ногиронларни реабилитация қилиш маркази жарроҳлик бўлими бошлиғи Фарҳод Ботиров. - Ҳозирча умуртқа поғонаси касалликлари бўлган тўрт нафар беморда жарроҳлик амалиётлари ўтказилди. Беморлар ўзларини яхши ҳис қилмоқда.\nИштихондан келган бемор Ж.Норбеков бўйин умуртқаси синиши билан бир неча ойлардан буён тўшакка михланиб қолган эди. Россиялик профессордан тиббий маслаҳат олгач, жарроҳлик амалиётига рози бўлди.\n- Бу операциялар жуда мураккаблиги билан бошқаларидан фарқланади, -дейди В.Усиков. – Амалиётни ўта эҳтиёткорлик билан амалга ошириш зурур. Мазкур муассасада маҳоратли шифокорлар кўп экан. Улар билан ҳамкорликда ишлаб, ижобий натижаларга эришаяпмиз.\nХорижлик шифокор маҳаллий мутахассисларга маҳорат сабоқларини ҳам ўтмоқда.


Огоҳ бўлинг: бесоқолбозликни яширин тарғиб қилишяпти! - Darakchi\nОгоҳ бўлинг: бесоқолбозликни яширин тарғиб қилишяпти!\nЖАМИЯТ 15.10.2019, 15:52\nЭътибор берилса, кейинги пайтларда бир қатор ОАВ ва ижтимоий тармоқларда Жиноят кодексининг 120-моддаси (бесоқолбозлик) масаласида фикрлар баралла янграй бошлади. Дастлаб фейсбукдаги айрим саҳифаларда гўёки гомосексуализм тўғрисида одамларнинг фикрини ўрганиш мақсадида турли сўровномалар жойлаштира бошланди. Улардан бири “Фарзандингиз уйга келиб, ўзини ноанъанавий ориентация вакили эканини айтса, Сизнинг реакциянгиз қандай бўлади?” деган савол эди.\nАлбатта, ушбу муҳокамаларда бесоқолбозлик тўғрисида аксар салбий фикрлар айтилади, қораланади ва лаънатланади. Лекин... баҳслар оқлаш ё қоралаш учун эмас, шу мавзу ҳақида кўпроқ ўйлаш ва гапириш учун ташкил этиляпти-да. Бу республикамизга қарши даҳшатли маънавий қўпорувчилик бошлангани ҳақида сигналдир.\nАзалдан бошқа мамлакатни тобе қилиш учун унинг халқини маънавиятини емириш, маънавий қуллика солиш, умуман бегона халқ онги, шуури, қалбини забт этиш муҳимлиги ҳақидаги назариялар ҳақида эшитганмиз. Жафокаш халқимиз маънавиятимизга тажовузларни кўп бора бошидан кечирган ва уларнинг асоратлари ҳали битгани, унутилгани йўқ.\nЗамонавий психология, социология ютуқлари, имкониятлари бугунги кунда нафақат эзгулик йўлида, балки ёвузлик йўлида ҳам ишлатилмоқда. Бугун асосий уруш онгларда, тафаккурда кечяпти. Энди мамлакатларнинг ҳудудини эмас, улар аҳолисининг онгини забт этиш бош мақсадга айланган. Бунда, аввало, маънавий қадриятларга зарба бериш мақсад қилиб олинган.\nБунда уларга “Овертон дарчаси” ёрдам беряпти.\n“Овертон дарчаси” нима?\nМуайян бир жамиятга унинг ахлоқига бутунлай ёт, жирканч ғояни олиб кириб, жамият томонидан унга нисбатан хотиржам муносабатни шакллантириш, жамоатчиликнинг шу нарсани меъёрий ҳол сифатида қабул қилинишига эришиш учун сиёсий технологиялардан бири – “Овертон дарчаси” назариясидан фойдаланадилар.\nБу назарияни америкалик социолог Жозеф П. Овертон баён қилган, олим вафот этгач назариянинг номи ҳам унинг шарафига “Овертон” назарияси дея номланган.\nОвертон ўз назариясида бегона ғояларнинг жамиятга қандай қилиб етказиб берилиши ва жамоатчилик нуқтаи назаридаги “оғиш бурчагига” қандай эришилиши ҳақида сўзлаб беради.\nОвертонга кўра, янги ғояларни сингдириш ва қабул қилдириш қуйидаги босқичларда кечади:\nҒоя ҳатто ўйлаб бўлмайдиган даражада табу.\nРадикал равишда рад этилади.\nЎйлаб кўрса бўлади.\nАсоси бор, бекор гап эмас.\nРостан ҳам шундай.\nСинчковлик билан эътибор берилса, бу жараён шунчаки содир бўлаётгани йўқдек, унинг ортида ижтимоий фикрга таъсир қилишга йўналтирилган маълум бир бошқариладиган, мувофиқлаштирилаётган кучлар тургандек.\nБугунги кунда худди шу тарзда бачабозлик маданияти изга олиб кириляпти. Биз ҳозир иккинчи ва учинчи босқич ўртасида турибмиз. Яъни бир гуруҳ одамлар бачабозликни қаттиқ қоралайди, бошқа гуруҳ эса “нега шундай бўлади?”, “сабаби нима?”, “тагини суриштирайлик”, “буларам билмаса гапирмас” дея иккилана бошлаган. Бу ҳол ижтимоий тармоқдаги муҳокамалар ва баҳсларда яққол кўриниб турибди. Демак, Ўзбекистонда бачабозлик ғояси учун аллақачон “Овертон туйнуги” очилган, дейишга асос бор.\nОвертон ўз назариясида бу туйнукка қарши қандай чоралар билан курашишни ҳам айтиб ўтган.\nБиринчи чора – бу ҳаммага ўхшаш, ўртача бўлишга интилмай (яъни тақлид қилмай), ўз индивидуаллигини сақлаб қолиш. Бизнинг вазиятда бу миллий ва диний қадриятларимизга содиқликни англатади.\nОлайлик, мактабларда жинсий тарбия маърузаларини ўтиш баҳонасида гўёки маърифат дарсларини ташкил этиб, турли сақланиш воситаларини тушунтириш орқали фаол ва бетартиб жинсий ҳаёт тарғиб қилинади. Аслида ўзбекларда жинсий тарбия мактаби бор, фақат бу ўзига хос, пинҳона тарзда олиб борилади. Бу ерда ҳадеб муҳокам қилавериш эмас, маълумотни чиройли ва иболи тарзда оналардан қизларга, опалардан сингилларга, жўралар орқали бўзйигитларга етказиш анъанаси мавжуд. Бу бизнинг қадриятимиз, индивидуаллигимиздир. Нега буни ғарбон очиқ жинсий тарбия дарсларига айлнтириб, ўғил ва қиз болаларни ёнма-ён ўтқазиб қўйиб бу ҳақида оғиз очишдек сурбетликка йўл қўйишимиз керак?\nЎз вақтида Адлия вазирлиги томонидан ваколатли ташкилотлар билан биргаликда ЛГБТни легализация қилишга бўлган ҳар қандай ҳаракат усталик ва тезкорлик билан бостирилган эди. Шуни таъкидлаш керакки, вазирликнинг жамоат бошқармаси айрим халқаро ва хорижий ташкилотлардан молиялаштириладиган ноҳукумат ташкилотлар томонидан ОИТСга қарши кураш ниқоби остида ЛГБТ ғоясини ҳимоя қилиш, тарғиб этиш ва қонунийлаштириш ҳаракатларининг ҳар қандай кўринишларини ўз вақтида аниқлар ва уларни йўқ қилишга қаратилган барча чораларни очиқ ва зимдан тезкорлик билан ишга соларди.\nБиз мамлакатнинг оддий фуқароси сифатида адлия органлари бугун ҳам “кўзга кўринмас” фронт чизиқларида урушни давом эттираётганини ҳис қилиб турибмиз. Бироқ бу нафақат бу ташкилотнинг иши, балки ҳар бир юртдошимиз бонг урадиган, қарши курашадиган масаладир. Бу учун замонавий ижтимоий технологиялар, психологик назариялардан хабардор бўлган тузилмаларга эҳтиёж мавжуддек кўринади.\nЭндиликда ҳам ёт ғояларга қарши курашдан тўхтамаслик, уни янги босқичга олиб чиқиш лозим. Чунки у ғояларни шундай яширин, мафтункор ва зимдан ишлаб чиқилган усуллар билн сингдириляптики, ҳушёрликни оширмасак бўлмайди.\nКейинги чора – эвфемизм ва тушунарсиз имо-ишоралардан воз кечиб, ҳақиқатни борича айтиш. Масалан, кимдир бир бесоқолбознинг ўлими мавзуси билан спекуляция қилиб, 120-моддани ЖКдан чиқариб ташлашни тавсия қилади. Диқққат: Овертон дарчаси очилди!\nШундай вазиятда саволни очиқ қолдириш ёки турлича талқин қилиш мумкин бўлган (эвфемизм) ишоралар билан пассив қаршилик қилиш бу таклифга яшаш ҳуқуқини беришдир. Ўша жойидаёқ “Сиз демократияни баҳона қилиб, бесоқолбозлик мавзусида Овертон туйнугини очмоқчисиз. Аслида, демократия кўпчилик фикрининг озчиликдан устунлиги эмасми? Шундай экан, бесоқолбозликка миллатимизнинг кўпчилик қисми қарши бўлгани ҳолда демократик асосларга кўра у бизнинг миллий қадриятларимизнин бир қисмига айлана олмайди” дея гапни очиқ айтиб, мавзуни ўша ерда узил-кесил ёпиш лозим.\nХулосалар ва тавсиялар\nЮқоридагилардан қуйидаги хулосаларни чиқариш мумкин:\n1. Бизда аллақачон турли зарарли ижтимоий манипуляцион технологиялар амалда қўллана бошлаган. Шулардан бири “Овертон дарчаси” назарияси бўлиб, ундан бачабозлик ғоясини кенг ёйиш ва қабул қилдириш учун фойдаланилаётганига кўплаб аниқ далиллар бор. Аҳвол шундай давом этаверса, биз юртимизда илк бор муваффақиятли амалга оширилган “Овертон дарчаси” амалиётига гувоҳ бўлишимиз мумкин.\nБиринчи тавсия ҳар бир инсонга – огоҳ бўлинг!\n2. Ушбу назарияни амалга оширишда миллатимизнинг ожиз томонларидан фойдаланишяпти, яъни бировларнинг айбини гапиришда жуда ўзимизга эрк беришимиз, муҳокамада фаол бўлишимиз, ғийбатни яхши кўришимиздан. Албатта, бачабозлик тарихимизда бўлган, лекин бу мавзу ҳеч қачон бозорда жар солинмаган, матбуотда муҳокама қилинмаган, телевидениеда бундай ҳолатлар кўрсатилмаган, фильмлар ва бадиий асарларга қаҳрамон қилиб олинмаган. Энди бўлса, салбий бўёқда бўлса ҳам, бу мавзу кўп ёритиляпти. Бачабозликка қўйилган табу олиб ташланди! Аслида табу табулигича қолиши керак. Бу ҳақида гапирилгани сайин “Овертон дарчаси” кенгроқ очилаверади.\nИккинчи тавсия ОАВ ва блогерларга – ушбу мавзуни қатъий табу остига қўяйлик!\n3. Бу шунчаки маънавий қўпорувчилик эмас, балки сиёсий диверсия ҳамдир. Масалан, бир пайтлар тамаки ва спиртли ичимликларни яширин ё ошкора тарғиб қилиш, фоҳишаликка кўз юмиш, ҳатто уни оқлаш орқали омманинг онгини фалажлашга ҳаракатлар бўлган, ҳатто бу ҳаракатлар маълум ўринларда муваффақият қозонган ҳам. Мақсад инсонни шахс эмас, жонзот, махлуқ сифатида ривожлантириш, инстинктларига кўпроқ бўйсунишга ўргатиш, уни маънан чўктириш, жисмга қул қилиш эди. Бу иш энди гомосексуализмни сингдириш орқали амалга оширилмоқчи. Чунки инсон бу иллатларга ружу қўйгандан кейин, унда давлатчилик, ватанпарварлик, ўзлигини сақлашга, шаънини ҳимоя қилишга интилиш каби маънавий фазилатлар йўқолади. Ўзига жисмоний лаззат олиб келаётган нарсаларга осон рухсат берадиган сиёсат ва мафкурага эргашиш учун ҳамма нарсага тайёр бўлиб қолади. Бундай фикрлайдиган халқни ҳар томонга етаклаш осон бўлади.\nУчинчи тавсияҳаммага – онгингизни, ўзлигингизни муҳофаза қилинг!\nЎзбек халқи ўз табиати ва миллий анъаналарига қарши бора олмайди. Бесоқолбозлик инсоният наслининг, ҳаётнинг бардавомлигига барҳам бериш учун даъватдир. Инсон фитратига қарши исёндир. Биз бу даъватни қабул қилмаймиз ва унга йўқ деймиз. Биз умуминсоний ва миллий қадриятлар томонидамиз.\nМиркомил Собитов, таҳлилчи\nТўловни амалга оширмаган абитуриентларга яна бир имкон берилди\nТест синовлари учун 3 соат вақт ажратилади\nИнсон ҳуқуқлари бўйича Самарқанд веб-форуми якунланди


Туркия Ўзбекистон Республикасидан меҳнат муҳожирларини жалб қилишни режалаштирмоқда\n08 Iyul 21:35 / Published in Ўзбекистон янгиликлари\nТуркия ўзбекистонлик меҳнат муҳожирларини вақтинча ишлашга жалб қилишни режалаштираётганини маълум қилди.\nТашқи меҳнат миграцияси агентлиги Туркиянинг «Turkpermit» компанияси билан ўзбекистонликларни Туркияда вақтинча иш билан таъминлаш бўйича ҳамкорлик шартномасини имзолади.\nСўнгги йилларда ўзбекистонлик ишчиларни жалб қилиш мақсадида 257 потенциал туркиялик иш берувчилар ва ишга қабул қилиш агентликлари томонидан 72,2 мингта бўш иш ўринлари эълон қилинди.\nТашқи меҳнат миграцияси агентлиги ташкилий танлов асосида Туркпермит билан ўзбекистонликларни Туркияда вақтинча иш билан таъминлаш бўйича ҳамкорлик шартномасини имзолади. Бу ҳақда бошқарма матбуот хизмати хабар берди.\nАгентликнинг маълумотларига кўра, сўнгги йилларда Туркиядан 257 потентсиал иш берувчилар ва ишга қабул қилиш агентликлари ўзбекистонлик ишчиларни жалб қилиш мақсадида 72,2 мингта бўш иш ўринларини нашр этишган.\nТаъкидланишича, учрашувда Ташқи меҳнат миграцияси агентлиги раҳбарининг биринчи ўринбосари Эрматов, «Turkpermit» раиси Мурат Эршаҳиш ва расмийлар иштирок этишди.\nЭслатиб ўтамиз: шу йилнинг март ойида Россия пойтахтида ишлашни истаган ўзбекистонликларга патентни рўйхатдан ўтказиш бўйича хизматларни кўрсатиш учун Тошкентда Москва Миграция марказининг филиали очилган эди. Шунингдек, тадбир доирасида КРОСТ компаниялар гуруҳи лойиҳаларини амалга ошириш учун Ўзбекистон фуқароларини уюшган равишда ёллаш тўғрисида ҳамкорлик тўғрисидаги уч томонлама битим имзоланди.\nTagged under: вақтинчалик иш, МЕҲНАТ МУҲОЖИРЛАРИ, ТУРКИЯ, ЎЗБЕКИСТОН, фоизлар


Архивы ПРОКУРАТУРА - tafsilar.info\n05 May 10:34 by Редакция\nКеча, 4 март куни Жиноят ишлари бўйича Музработ туман судида Отабек Сатторий иши бўйича баҳслар бўлиб ўтди. Прокурор, бешта жиноят иши бўйича айблов нутқи билан йиғилишда давлат айбловчиси 11 йиллик қамоқ жазосини талаб қилди. У судланувчига қўйилган 8 та айбловнинг учтасини бекор қилиш ва уни бешта бандда айбдор деб топиш зарурлигини эълон қилди. Отабек Сатторийга\n15 Aprel 19:26 by Редакция\nЎзбекистонда ўсимлик мойи нархларининг кескин кўтарилиши қайд этилди. Сўнгги ҳафтада кучли сакраш қайд этилди. Бир неча кун олдин кунгабоқар ёғининг бир литри 21000 сўмни ($2) ташкил этган бўлса, 14 апрелда 24000 сўмни ($ 2.3) ташкил этди. Умуман олганда, мамлакатда баъзи озиқ-овқат маҳсулотларининг нархи 34% га ошди. Ўзбекистон Истеъмолчилар ҳуқуқларини ҳимоя қилиш жамиятлари федерациясининг маълумотларига кўра,\n07 Aprel 12:49 by Редакция\nИорданияда қонунчилик даражасида қиролга қарши фитна ҳақида ҳар қандай маълумотни нашр этиш тақиқланган. Тақиқни Иордания прокурори Ҳасан ал-Абдаллат киритди. Гап 3 апрел куни махсус хизматлар томонидан фош этилган ҳукуматга қарши фитнани тергов қилиш билан боғлиқ материаллар ҳақида кетмоқда. Бу ҳақда Амман прокуратурасининг сешанба куни Петра ахборот агентлиги томонидан эълон қилинган баёнотида айтилган. «Давом этаётган тергов


Италия шаҳарларидан бирининг мэри ресторанга киритилмади\n21:03 / 09.08.2017\nФото: © facebook.com/giorgio.delghingaro\nИталиянинг Тосканаси ҳудудидаги Виарежо шаҳри мэри Facebook саҳифаси орқали фолловерларига мурожаат қилди - маҳаллий ресторанлардан бирининг маъмурияти унинг дўстлари билан овқатланишига йўл қўймай тўғри йўл тутганми ёки йўқ?\nГап шундаки, шаҳар раҳбари очиқ верандадаги норасмий учрашув учун кундалик "casual" услубини танлаган. Жоржио унинг оқ рангли кўйлаги ва тиззадан сал пастроқ келувчи хаки рангли шортиси бундай зиёфат учун айни муддао деб ҳисоблаган.\nОфициант буюртмани қабул қилиш ўрнига унинг кийими ресторан дресс-кодига тўғри келмаслигини айтганида сиёсатчи таажжубга тушган. Бунга изоҳ бериш сўралганда ресторан ходими жаноб Гингаронинг шортиси "бироз соҳилбоп" экани айтилган.\n"Биз денгизга қараган стол атрофига жойлашдик ва қўшни столдаги танишларимиз билан беташвиш суҳбатлашиб ўтиргандик. Шу пайт бироз ноқулайлик ҳис қилган официант менинг шортигим уларнинг ресторани учун етарлича узун эмаслигини айтди", - дея изоҳ беради Жоржио ижтимоий тармоқдаги аккаунтида.\nМэрнинг айтишича, у дўстлари билан хайрлашиб, ресторанни тарк этгунича "бир неча дақиқали шармандалик"ни бошдан кечиришига тўғри келган. У оқшомни бундай қатъий қоидалар бўлмаган бошқа ресторанда давом эттирган.\n"Бироқ, очиғини айтганда, шу қадар ёмон кийинганмидим?", - дея қизиқиш билдирган мэр.\nМуҳокама жуда қизғин кечган. Амалдорнинг саҳифасидаги дресс-код ҳақидаги пост остида 700дан ортиқ изоҳ қолдирилди. Фолловерлар фикри иккига бўлинган: кимлардир Гингаронинг кийимида эътирозга сабаб бўлувчи ҳеч нима кўрмаган бўлса, яна бировлар мэрнинг соҳилга эмас, нуфузли ресторанга келгани, шундай экан, қоидага амал қилиш кераклигини ёдга солган.\n"Ҳурматли мэр, қонун барча учун баробардир", - дея хулоса қилган фолловерлардан бири.\nИталия ресторан мэр шорти\nЎзбекистонда энг яхши меҳмонхона, энг яхши ресторан ва энг яхши гид аниқланади\nЎзбекистонда кафе ва ресторанлар 24 соат ишлаши мумкин\nАҚШда ресторан империясини қурган кореялик муҳожир ўз сирлари билан ўртоқлашди


Москва шаҳри ва вилоятида хизмат кўрсатиш соҳаси ходимлари мажбуран эмланади\n25 май 2022, Тошкент вақти: 05:16\nМужчина во время заполнения информированного согласия на вакцинацию в прививочном пункте в торговом центре "Арена Плаза",\nКоронавирус инфекцияси билан касалланиш кескин кўпайиши манзарасида Москва шаҳри ва вилоятида хизмат кўрсатиш, транспорт, таълим, соғлиқни сақлаш, маданият соҳалари ходимларининг 60 фоизи, шунингдек давлат мулозимлари мажбурий эмланиши ҳақида эълон қилинди.\nИш берувчиларга вакцинанинг 15 июлгача биринчи, 15 августга қадар иккинчи компоненти билан эмланишни ташкил қилиш вазифаси юклатилган.\nМосква мэри Сергей Собянин шаҳардаги COVID-19 билан боғлиқ вазиятни “драматик” деб атаган. “Москва касалхоналарида коронавирусга чалинган 12 мингдан зиёд бемор ётибди. Касалланиш даражасига кўра Москва аллақачон ўтган йилги авж нуқтага тенглашди. Вирусдан ҳимояланиш чораси бу вакцинациядир”, деб ёзган у ўз блогида.\nКоронавирус беморлари даволанадиган Коммунаркадаги шифохона бош врачи Денис Проценко пандемиядан фақат аҳолини мажбурий эмлаш йўли билангина чиқиш мумкинлигини айтган. У ўзи раҳбарлик қиладиган муассасада айни пайтда сунъий нафас бериш аппаратига уланган 407 бемор борлиги ва бу ҳар қачонгидан ҳам кўп эканини қўшимча қилган.\nРоссия президентининг матбуот котиби Дмитрий Песков мажбурий эмлашни бутун мамлакат бўйлаб жорий қилиш ҳозирча режаланмаганини маълум қилган. Бу масала ҳар бир минтақадаги эпидемиологик вазиятдан келиб чиқиб ҳал қилинади.\n26 май куни Россия президенти Владимир Путин коронавирусга қарши ёппасига мажбурий эмлов жорий қилиш мумкин эмаслигини билдирганди.\nРоссиянинг кўплаб ҳудудларида сўнгги икки ҳафтада касалланиш даражаси кескин ошиб, маҳаллий маъмурлар ковидга қарши чекловларни жорий этишган.\nМамлакат аҳолини эмлаш суръати бўйича Европадан тахминан тўрт баравар орқада қолган: аҳолининг атиги ўндан бир қисмигина препаратнинг бор-йўғи бир дозасини олган.\nОхирги суткада Россияда коронавирус инфекцияси асоратларидан 396 киши ўлган, шундан 75 нафари Москва шаҳри ҳиссасига тўғри келади.


Аллоҳга ишонган атеист « Ўзбекистон Халқ Ҳаракати\nАллоҳга ишонган атеист\n28 July 2013 - 14:07\nТаниқли фалсафа илми профессори Энтони Флюнинг чиқишларидан бири илм оламини мутлfқ ларзага келтирган бўлди. Ҳозирда 80 ёшдан ошган олим кўп йиллар давомида илмий атеизм устунларидан бири бўлганди. “Бир неча ўн йиллар давомида Флю қандайдир бир илоҳга ишонч руҳида қурилган тезисларнинг нотўғри эканлигини кўрсатиб китоблар нашр этарди ва лекциялар ўқирди”. – деб ёзади “Мета” портали.\nБироқ бир қатор янги илмий кашфиётлар атеизмнинг буюк ҳимоячисини ўз кўз қарашларини ўзгартиришга мажбур қилди. Флю очиқчасига адашганлигини тан олиб, борлиқ олам ўз ўзидан пайдо бўлиб қолмаганлигини, балки у тафаккуримиздаги кимдир, ўша қудратлик бир куч томонидан яратилганлиги яққол эканлигини билдирган.\nФлюнинг айтганига кўра, у илгарилари худди бошқа атеистлар каби қадим ўтмишда ўлик жисмдан шунчаки тирик жисм пайдо бўлиб қолганлигига ишониб келган. “Бугунга келиб, атеистик назариядан олиб қараганимиз, яъни ҳаётнинг пайдо бўлишини биринчи тирик организмдан келиб чиқганлигини тасаввур этиш қийин”. – дейди Флю.\nОлимнинг сўзларига кўра, ДНК молекулаларининг қурилиши ҳақидаги замонавий маълумотлар ҳаётнинг ўз ўзидан пайдо бўлиб қолмаганлиги ва уни кимдир бировнинг йўқдан бор қилгани эканлигини кўрсатиб турибди. Генетик кодлар – бу энциклопедик маълумотлар жамланмасининг айни ўзидир, қайсики улар ўзида молекулаларни сақлайди ва ожизона ўхшашликни эҳтимолини инкор қилади.\nБританиялик физик, шу йилги Темплтоновской мукофоти лауреати бўлган Мартин Джон Рисга кўра борлиқ олам – жуда қийин нарсадир. 500 илмий ишларнинг муаллифи бўлиб $1,4 млн. эга бўлган бу олим Ярутгувчининг мавжудлигини исботлаган. Ҳар ҳолда, физикнинг ўзи атеист бўлса ҳам, деб қўшимча қилади “Корреспондент”.\n“Халқаро назарий ва амалий физика институти РАЕН академиги Анатолий Акимов баён қилганига кўра, Оллоҳнинг мавжудлиги илмий илмий усуллар билан исботланган”. – дея хабар қилади ИНТЕРФАКС.\n“Илоҳ бор ва биз унинг иродасини кузатиб турибмиз. Бу кўплаб олимларнинг фикридир, улар шунчаки Яратгувчига ишонишмайди, балки қайсидир бир илмларга ишонишади”. – деди у “Московский комсомолец” газетасининг жума кунида чиқадиган нашрига интервю берган олим.\nШу билан бирга олим ўтган асрларда физик-олимлар Худога ишонганликларини ҳам таъкидлаб ўтди. Бундан ташқари, Исак Нютон давригача бўлган дамларда илм ва дин орасида бўлинишлар бўлмаган, илмий ишлар билан ўқимишлик одамлар бўлганлари учун ҳам руҳонийлар машғул бўлишарди. Нютоннинг ўзи илоҳий сабоқ олганлардан эди ва аксарида такрорлаб турарди: “Механика қонунларини мен Худонинг қонунларидан оламан”.\nОлимлар микроскопни ихтиро қилиб, ҳужайралар ичида нималар содир бўлаётганлигини, хромосомаларнинг бўлиниши ва кўпайиши жараёнларини ўргана бошлаганларида уларда жуда ажабланарлик реакция сезилди: “Қандай қилиб бунақа бўлиши мумкин, қачонки буларнинг ҳаммаси Парвардигор томонидан кўзда тутилмаган бўлса?!”.\n“Ҳақиқатдан ҳам, – дея қўшимча қилди А.Акимов, – агар инсон ер юзида эвольюция натижасида пайдо бўлган дея қарайдиган бўлсак, мутациялар такрорланиб бориши ва биохимик жараёнларнинг тезлиги билан дастлабки бир ҳужайралик жонзотлардан одамнинг келиб чиқишигача бўлган давр учун Борлиқ олам ёшидан ҳам улканроқ бўлган муддат керак бўлган бўларди”.\n“Бундан ташқари, – дея давом этди у, – Борлиқ оламни радиокузатувлар орқалик олинган ҳисоблардан маълум бўлдики, улардаги квант элементлари адади 10155 дан кам бўла олмайди ва у юксак ақл эгаси ҳам эмас”.\n“Агарда бу худди компьютер каби бутун бир тузилма бўлса, унда савол туғилади: Бунақа миқдордагидаги ҳисоблаш имкони бўлган элементларга эга тузилма учун имкони бўлмаган бирор ишнинг ўзи қоладими? Бу ахир янги ишлаб чиқилган замонавий компьютердан имкони неча ҳадсиз даражада ортиқ бўлган имкониятлар демакдир!”. – таъкидлади олим.\nУнинг фикрига кўра, Борлиқ олам Ақли философлар томонидан ҳар хил номларда, Мутлақликда аталган бўлсада, айни шунинг ўзи юқори кучга эга бўлган қувватнинг айни ўзидир ва у бизга ҳамма нарсага Қодир Зотнинг имкониятлари борасида дарак беради.


Бир туп кўчат экмаган ҳоким боғнинг қадрини қаердан билсин?\nТурғунбек Избоскан туманининг Тўрткўл қишлоғилик Аъзамжон Эсонов 1996 йил 17 февраль куни “Шарқ юлдузи” ширкат хўжалигига қарашли 16 гектардан ошиқроқ мевали боғ ва у ердаги иншоотларни кимошди савдосида 450 минг сўмга харид қилган эди.\nДавлат мулки қўмитасининг Андижон вилояти бошқармаси бу ҳақда унга давлат ордери берган. Мулк эгаси бўлгандан сўнг А.Эсонов саккиз йил давомида боққа сув ўтказади. Боғни янгилаш учун турли дарахтларнинг саккиз мингга яқин кўчатини саралаб экади. Кўчатлар эндигина мевага кириб, дарахтларнинг ҳар бири 100 килограмм атрофида мева берадиган бўлганида – 2004 йил 18 январь куни туман ва ширкат хўжалигидан бир гуруҳ масъуллар келиб, бу ерга коллеж қурилишини билдирган. Улар ҳоким ер ва мевалар учун товон тўланмаслигини айтганини етказган.\nМаълум бўлишича, шундан сўнг А.Эсонов Избоскан тумани ҳокими Илҳом Собировга Ўзбекистоннинг амалдаги қонунларни эслатади. Лекин ҳоким ўз сўзидан қайтмайди. Жорий йилнинг 24 январь куни 16 гектарлик боғнинг қоқ ўртасида дарахтлар арраланиб, коллеж биноси қурилиши бошланади.\nА.Эсонов ўз боғининг вайрон қилинаётганини кўриб йиғлаб юборди.\n“Қишлоғимизга коллеж керак. Лекин бўш ерга қурса ҳам бўлади-ку! Менга боғим учун пул ҳам беришар. Бу пулни ҳам халқимизнинг чўнтагидан тўлайди-ку! Шундай ҳокимларнинг дастидан пенсияга пул етмай, электр энергияси ва хизматларнинг нархи ошиб ётибди. Агар боғимизга тегмаса, биз ундан миллионлаб фойда қилиб, халқимизга ҳам берардик”, деди у.\nҚишлоқ одамлари А.Эсонов боғ ҳосилидан одамларга улашиши, уларнинг қорамоллари учун боғ ҳудудидан хашак жамғаришига тўсқинлик қилмаганини эслади.\n65 ёшлардаги қариянинг айтишича, туман ҳокими ҳам шу қишлоқда яшайди. Боғ бузилишида айнан у айбдордир.\n“Бу ҳоким ҳали бирор кўчат экиб кўкартирган эмас. У ҳеч нарсанинг қадрига етмайди”, деди қария.\n“Нажот” адвокатлик фирмаси раҳбари Абдуқаҳҳор Усмоновнинг таъкидлашича, туман ҳокимининг боғни бузиш ҳақидаги қарори ғайриқонунийдир. Мазкур ҳолат юзасидан 30 январь куни Андижон вилояти ҳокимига, адлия бошқармасига, Избоскан туман прокурорига ариза билан мурожат қилинган. 2 февраль куни эса шундай ариза Бош прокурор ва Адлия вазирлигига тақдим этилган. Шунга қарамай, ҳозиргача бу хусусда бирор хулоса адвокатларга маълум қилинган эмас.\nТуман ҳокими И.Собиров “Озодлик” мухбири билан суҳбатда А.Эсоновдан 1999 йилда боғда коллеж қуриш ҳақида розилик хати олинганини маълум қилди. Аммо бу хатни кўрсатмади. У атрофдаги қишлоқлар билан ҳисобланганда жами 10 га яқин мактаб мавжудлиги, шунинг учун Тўрткўлда коллеж қурилиши кераклигини таъкидлади. Ҳоким туманда бўш жой йўқлиги, барча ер қишлоқ хўжалик экинлари билан бандлигини маълум қилди.